vnews - Medina ge dhagaiyfaanu farubadha thakaai vaadhee\nމަދީނާގެ ދަގަތްފާނު ފަރުބަދަތަކާއި ވާދީ\nދަގަތްފާނު ބާރެއް އެކުލެވިފައިވާ ކަމަށް ބުނާ ސައުދީގެ ފަރުބަދަތައް ހިމެނޭ ސަރަހައްދު\nސައުދީ އަރަބިއާގެ ވާދީ އަލް ބައިދާ ނުވަތަ ވާދީ އަލް ޖިން އަކީ އެތަނުގައި ޕާކުކޮށްފައި ހުންނަ ކާރުތައް އެކާރުތައް ދުއްވާ ފަރާތްތަކުގެ އެއްވެސް ބާރެއް ނެތި އަމިއްލައަށް ދުވުމަށް މަޝްހޫރު ވާދީ އެކެވެ.\nމަދީނާގެ ހުޅަނގު ދެކުނުން 30 ކިލޯމީޓަރު ބޭރުގައި އޮންނަ މިވާދީގެ އާދަޔާޚިލާފުކަން ތަޖުރިބާކޮށްލަން ސައުދީ އަރަބިއާއިންނާއި އެގައުމުން ބޭރުން ވެސް ގިނަ އަދަދެއްގެ މީހުން ޒިޔާރަތް ކުރެ އެވެ.\nމައި ސަހަރުގައި އުޅޭ ގިނަ ބަޔަކު ހަފުތާ ބަންދާ ދިމާކޮށް މިވާދީއަށް ގޮސް ފޭލިގެ ޖަހައިގެން މިތަނުގެ ރީތިކަމާއި އާދަޔާޚިލާފުކަން ތަޖުރިބާކޮށްލަ އެވެ.\nމިސަރަހައްދުގައި އުޅޭ ބައެއް މީހުން ގަބޫލުކުރާ ގޮތުގައި މިވާދީގައި ޖިންނީންގެ އަސަރު އެބަހުއްޓެވެ. އެގޮތުން މިވާދީއާ ގުޅިފައިވާ އެންމެ ފާހަގަކޮށްލެވޭ އެއް ވާހަކައަކީ ފަރުބަދަމަތީ މަގުތަކުގައި ވެސް މައްޗަށް އަރާ ގޮތަށް ހުންނަ މަގުތަކުގައި ވެސް އުޅަނދުފަހަރުތައް އަމިއްލައަށް ދުވާ ވާހަކަ އެވެ. އުޅަނދުތައް ދުއްވާ މީހުން އިންޖީނުތައް ނިއްވާލުމުން ވެސް އުޅަނދުތައް މިމަގުތަކުގައި ދުވެ އެވެ.\nބައެއް މީހުން މިކަން ޖިންނީންނާ ގުޅުވާއިރު އަނެއް ބައި މީހުން ބުނަނީ މިއީ އެސަރަހައްދުގެ ފަރުބަދަތަކުގައި އެކުލެވިފައިވާ އާދަޔާޚިލާފު ދަގަތްފާނު ބާރެއްގެ ސަބަބުން ކުރިމަތިވާ ކަމެއް ކަމަށެވެ.\nރިޕޯޓުތައް ބުނާ ގޮތުގައި މިވާދީގެ ވަށައިގެންވާ ފަރުބަދަތަކުގައި ދަގަތްފާނު ބާރެއް އެކުލެވިފައިވެ އެވެ. ވުމާއެކު ފުރޮޅުލީ ދަގަނޑު ކޮންމެ އެއްޗެއް ވެސް މިވާދީގެ ތެރޭގައި ދުވާނެ ކަމަށް ރިޕޯޓުތައް ބުނެ އެވެ.\nޖިއޮލޮޖިކަލް ތަޖުރިބާކާރުން ވިދާޅުވާ ގޮތުގައި މިއީ ރިވާސް ގްރެވިޓީ ކިޔާ ފިނޮމިނަން އެކެވެ. މިފިނޮމިނަން ސައުދީގެ އެހެން ބައެއް ސަރަހައްދު ތަކުން ވެސް ވަނީ ފެނިފަ އެވެ. ހާއްސަކޮށް އެގައުމުގެ ދެކުނުގެ ސަރަހައްދުތައް ކަމަށްވާ އާސިރް އާއި ނަރްޖާން ހިމެނެ އެވެ. މިފިނޮމިނަން އާއްމުކޮށް ހިނގަނީ ހިލަ ފަރުބަދަތަކުގެ ތެރޭގަ އެވެ.\nކަންމިހެން އޮތް އިރު މިސަރަހައްދުގައި ދިރިއުޅޭ ބައެއް ފަރާތްތަކުން ބުނަނީ ރޭގަނޑު އެސަރަހައްދުން އިވޭ އަޑެއް އެމީހުން އެވާދީން ދިއުމަށް ބުނާ ކަމަށެވެ. އަދި އެމީހުންނަކީ ވާދީއަށް ނިސްބަތްވާ ބައެއް ނޫން ކަމަށްވެސް އެއަޑު ބުނާކަމަށް އެމީހުން ބުނެ އެވެ.\n"މިއީ އަހަރުމެންގެ ތަނެއް" އެ އަޑު ބުނިކަމަށް ރިޕޯޓުތައް ބުނެ އެވެ.\nއެހެންކަމުން ފަހަރުގައި މިތަނުގައި ޖިންނީންގެ ކޮންމެވެސް އަތެއް ވުމަކީ ނުވާނެ ކަމެއް ނޫން ކަމަށް ފެނެ އެވެ.


Raajjeyge Bodu Sarahdhakah Vai Gadhave, Boakoh Vaarey Veheyne Kamah Lafaakoh - Vaguthu\nރާއްޖޭގެ ބޮޑު ސަރަހައްދަކަށް ވައިގަދަވެ، ބޯކޮށް ވާރޭވެހޭނެ ކަމަށް ލަފާކޮށްފި\nރާއްޖޭގެ ބޮޑު ސަރަހައްދަކަށް ވައިގަދަވެ، ބޯކޮށް ވާރޭވެހިދާނެ ކަމަށް ލަފާކޮށް، ރާއްޖޭގެ މޫސުމާއި ބެހޭ ގައުމީ އިދާރާ (މެޓް)އިން ހުދު ސަމާލު ނެރެފިއެވެ.\nމެޓް އޮފިހުން ހުދު ސަމާލު ނެރެފައު ވަނީ، ކ. އަތޮޅުން ފެށިގެން އައްޑޫ ސިޓީ އާ ހަމައަށެވެ.\nމެޓް އޮފީހުން ނެރުނު ސަމާލުގައި ބުނެފައި ވަނީ، މިރޭ މި ސަރަހައްދަށް ބޯކޮށް ވާރޭވެހުމާއެކު ގުގުރާނެ ކަމަށެވެ. އަދި ވިލާގަނޑުގައި ގަޑިއަކު 45 މޭލަށް ވައިގަދަވާނެ ކަމަށް ލަފާ ކުރެވޭ ކަމަށްވެސް ބުނެފައި ވެއެވެ.\nމި ސަމާލުގެ މުއްދަތު ހަމަވާނީ މިރޭ ދަންވަރު 1:30 ގައެވެ.\nކުރިއަަށް އޮތް 24 ގަޑިއިރަށް މޫސުން ކުރިއަށް ލަފާކޮށް މެޓް އޮފީހުން ބުނެފައި ވަނީ، ރާއްޖޭގެ އެކިހިސާބަށް ވިއްސާރަކުރުމާއެކު ގުގުރާނެ ކަމަށެވެ. އަދި ބައެއް ރަށްތަކަށް ބޯކޮށް ވާރޭވެހުން އެކަށީގެން ވާ ކަަމށްވެސް ބުނެފައި ވެއެވެ.\nމެޓް އޮފީހުން ބުނެފައި ވނީ، ދެކުނުގެ ކަނޑުތައް އާދައިގެވަރަކަށް މަޑުވެފައި ވިލާގަނޑުގައި ގަދަ ވާނެ ކަމަށެވެ. އަދި އެހެން ހިސާބުތަކުގެ ކަނޑުތައް އާދައިގެވަރަކަށް ގަދަ ވެފައި ވިލާގަނޑުގައި ގަދަ ވާނެ ކަމަށްވެސް ލަފާކޮށްފައި ވެއެވެ.\nމީގެ އިތުރުން، ދިޔަވަރު ބޮޑުވާ ގަޑިތަކުގައި ބައެއް ރަށްތަކަށް އުދައެރުން އެކަށީގެން ވާ ކަަމަށާއި، އެންމެހާ ފަރާތްތަކުން މޫސުމަށް ސަމާލުވުމަށް މެޓް އޮފީހުން ވަނީ އިލްތިމާސްކޮށްފައެވެ.


Iphone Ge Demand Kuda Vumun Apple Ge Faidhaa Dhashah - Vaguthu\nއައިފޯންގެ ޑިމާންޑް ކުޑަވުމުން އެޕަލްގެ ފައިދާ ދަށަށް ހިނގައްޖެ\n5 މަސް ކުރިން ( ޖެނުއަރީ 30, 2019 )\nއައިފޯންގެ ޑިމާންޑް ކުޑަވުމުން އެޕަލްގެ ފައިދާ ދަށްވެފައިވާ ކަން އެންމެ ފަހުން އެކުލަވާލި ހިސާބުތަކުން ދައްކާ ކަމުގައި އެޕަލް އިން ބުނެފިއެވެ.\nއެޕަލްގެ މާލީ ހާލަތު އަންގައިދޭ ސްޓޭޓްމެންޓް އިން ދައްކާ ގޮތުގައި ޑިސެމްބަރު2އާއި ހަމައަށް ތިން މަސްތެރޭ އައިފޯން ގަންނަ މިންވަރު 15 އިންސައްތަ ވަނީ މަދުވެފައެވެ.\nއެޕަލް އިން ހާމަކޮށްފައިވާ ގޮތުގައި މެކް އާއި، އަިޕެޑް އަދި ވިއަރެބަލް، ހޯމް އަދި އެހެނިގެން އެޕަލްގެ އުފެއްދުންތަކެއް ލިބޭ ފައިދާ އިތުރުވާކަން ވަނީ ފާހަގަ ކުރެވިފައެވެ. މިދިޔަ 12 މަހުގެ ތެރޭގައި އެޕަލް އަށް ލިބުނު ޖުމުލަ ފައިދާ ކުރިއާއި އަޅާ ބަލާއިރު 3.9 ބިލިއަން ޑޮލަރު ދަށްވެފައި ވާކަމަށްވެސް އެޕަލް އިން ވަނީ ހާމަކޮށްފައެވެ.\nއެޕަލްގެ ޗީފް އެޗްސެކިއުޓިވް ޓިމް ކުކް ވިދާޅުވީ ކުރިއަށް އޮތްތަނުގައި ކުންފުނީގެ ފައިދާ އިތުރު ކުރާނަން ކަމަށެވެ.\n"ކުންފުނީގެ ފައިދާ ދަށްވެގެން ދިއުމަކީ އަހަރެމެން ހިތާމަ ކުރާކަމެއް. ނަމަވެސް ދިގު މުއްދަތުގައި ފައިދާ ލިބޭ ކުންފުންޏެއްގެ ގޮތުގައި އެޕަލް ދަމަހައްޓާނަން. ކުންފުނީގެ ވިޔަފާރި ފުޅާކޮށް ފައިދާ އިތުރު ކުރުމަށް ކުރެވެން ހުރި ކަންތައްތައް ބަލާ އެކަންކަން ކުރާނަން." ކުކް ވިދާޅުވިއެވެ.\nކުކް ވިދާޅުވީ މިކްއާޓާގައި އެޕަލްގެ އުފެއްދުންތައް 1.4 ބިލިއަން ޑިވައިސްގައި ބޭނުން ކުރަމުން އަންނަ ކަމަށާއި ކުންފުނީގެ ވަފާތެރި ކަސްޓަމަރުން ކުންފުނި ދޫކޮށްފައި ނުދާ ކަމަށެވެ. އެހެންކަމުން އެއީ ހެޔޮ ފާލެއްގެ ގޮތުގައި އޭނާ ފާހަގަ ކުރެއެވެ.\nއެޕަލް އަށް އޮންނަ ޑިމާޑް ދަށްވެފައި ވަނީ އެމެރިކާ އާއި ޗައިނާގެ ދެމެދުގައި އުފެދިފައި އޮތް ނުތަނަވަސް ކަމުގެ ސަބަބުން ޗައިނާގައި އެޕަލްގެ އުފެއްދުންތައް މަނާ ކުރުމުންނެވެ.\nޑާކް މޯޑާއެކު އެޕަލް އަށް ގިނަ ފީޗާތަކެއް\nއެޕަލްގެ އިސްތިހާރެއްގައި ރާއްޖެ ދައްކާލައިފި


Maziya dhookoh Benjo alun TC ah | Mihaaru\n2018 ވަނަ އަހަރު ޓީސީގެ ފަރިތަކުރުންތަކުގެ ތެރެއިން ބެންޖޯ.-- ފޮޓޯ: މިހާރު\nމާޒިޔާ ދޫކޮށް ބެންޖޯ އަލުން ޓީސީ އަށް\n16 ޖެނުއަރީ 2020 - 10:34\nމި ސީޒަނުގައި މާޒިޔާގައި ރަނގަޅު ކުޅުމެއް ދެއްކި ތަޖުރިބާކާރު ޑިފެންޑަރު އަބްދުﷲ ހަނީފް (ބެންޖޯ) އޭނާ ކުރިން ކުޅުނު ޓީސީ ސްޕޯޓްސް ކްލަބަށް ބަދަލުވެއްޖެ އެވެ.\nދެ އަހަރު ޓީސީ އަށް ކުޅުމަށް ފަހު ބެންޖޯ، މާޒިޔާއާ ގުޅުނީ މިދިޔަ އަހަރު ކުރީކޮޅުގަ އެވެ. ދިރާގު ދިވެހި ޕްރިމިއާ ލީގުގެ އެއް ވަނައިގައި މާޒިޔާ 11 ޕޮއިންޓުގެ ލީޑަކާ އެކު އޮތްއިރު، ބެންޖޯ ވަނީ ގިނަ މެޗުތަކެއްގައި ކުޅެފަ އެވެ.\nބެންޖޯ މާޒިޔާއިން ރިލީސް ހޯދައި ޓީސީއާ ގުޅުނީ ކުޅުމުގެ ފުރުސަތު ހޯދުމުގެ ގޮތުންނެވެ. އޭއެފްސީ ކަޕް ކޮލިފައިން އަށް މާޒިޔާ ވަރުގަދަ ކުރުމުގެ ގޮތުން ވަނީ އަފްގާނިސްތާން ގައުމީ ޓީމުގެ ޑިފެންޑަރު މުހައްމަދު ޝަރީފް އާއި ސާބިއާ އެއް ވަނަ ޑިވިޝަނުގައި ކުރިން ކުޅެފައިވާ ޕީޓާ ޕްލެނިޗް ގެނެސްފަ އެވެ.\nޓީސީން 2018 ވަނަ އަހަރުގެ ދިވެހި ލީގު ކާމިޔާބުކުރި ޓީމުގައި ހިމެނުނު ބެންޖޯ އަލުން އެ ޓީމާ ގުޅުނީ އޭއެފްސީ ކަޕްގައި ވާދަކުރަން އެ ޓީމުން ވެސް ޓީމު ވަރުގަދަކުރި ދަނޑިވަޅެއްގަ އެވެ. ޓީސީގެ ތާރީހުގައި ފުރަތަމަ ފަހަރަށް އެ ޓީމުން މި އަހަރުގެ އޭއެފްސީ ކަޕްގެ ގްރޫޕް ސްޓޭޖުގައި ވާދަކުރާނެ އެވެ.\nމުހައްމަދު ޝާޒްލީ (ޝާޒް) ގެ ކޯޗުކަމުގައި ކުޅޭ ޓީސީން ވަނީ ރޭ ނިމުނު ރާއްޖޭގެ ޓްރާންސްފާ މާކެޓްގައި ގިނަ ކުޅުންތެރިންތަކެއް ގެނެސްފަ އެވެ. ބެންޖޯގެ އިތުރުން އޭގެ ތެރޭގައި ގްރީން ސްޓްރީޓްސް އިން ގެނައި އަލީ އަޝްފާގު (ދަގަނޑޭ) އާއި ށ. ފޯކައިދު ޓީމުން ގެނައި އަލީ ޝާމިސް (ތޮއްޕޭ) އެ ޓީމަށް ކުޅުނު ޕާކިސްތާންގެ ކީޕަރު ހަނީފް ސާގިބް އަދި މިސްރުގެ ދެ ކުޅުންތެރިން ކަމަށްވާ ހަލީލް ޖަމާލް އަދި މަހުމޫދު ސައީދު ހިމެނެ އެވެ.\nމި ސީޒަނުގައި މާޒިޔާގެ މެޗެއްގެ ތެރެއިން ބެންޖޯ. -- ފޮޓޯ: ނިޝާން އަލީ/ މިހާރު\nމިހާރު އުމުރުން 35 އަހަރުގެ ބެންޖޯ އެންމެ ފުރަތަމަ ޓީސީ އަށް ބަދަލުވީ 2017 ވަނަ އަހަރު އެވެ. ޓީސީން އެ އަހަރު ބަންގްލަދޭޝްގައި އޮތް ޝެއިހް ކަމާލް ކަޕް ކާމިޔާބުކުރި ޓީމުގައި ބެންޖޯ ވަނީ މުހިއްމު ދައުރެއް އަދާކޮށްފަ އެވެ. މިދިޔަ ސީޒަނުގައި ޓީސީން ދިވެހި ޕްރިމިއާ ލީގުގެ ޗެމްޕިއަންކަން ހޯދިއިރު ބެންޖޯ ވަނީ ލީގުގެ ކުރީކޮޅުގައި ކުޅުނު ގިނަ މެޗުތަކުގައި މޮޅު ކުޅުމެއް ދައްކައިފަ އެވެ. އެކަމަކު ޖުލައި މަހު އީގަލްސްއާ ދެކޮޅަށް ކުޅުނު މެޗެއްގެ ތެރެއިން ކަކުލަށް ލިބުނު އަނިޔާއަކާ ގުޅިގެން ބެންޖޯ ފަހުން ހުރީ ކުޅުމާ ދުރުގަ އެވެ.\nމި ވަގުތު ފުރަތަމަ ޑިވިޝަނުގައި ކުޅޭ އެންމެ ތަޖުރިބާކާރު އެއް ކުޅުންތެރިޔާ ބެންޖޯ ވަނީ އައިއެފްސީ އާއި ވީބީ އައްޑޫ އެފްސީ އާއި ނިއު ރޭޑިއަންޓް އަދި ކްލަބް ވެލެންސިއާ އަދި ކްލަބް އީގަލްސް އަށް ވެސް ކުޅެފަ އެވެ. ވީބީ އައްޑޫ އެފްސީގެ ކެޕްޓަނެއްގެ ގޮތުގައި ހުރެ އެ ޓީމާ އެކު އޭނާ ވަނީ ގިނަ ކާމިޔާބީތަކެއް ހޯދައިފަ އެވެ.\nދިރާގު ދިވެހި ޕްރިމިއާ ލީގުގެ ތިން ވަނަ ބުރުގައި ޓީސީ ކުޅޭ ފުރަތަމަ މެޗުގައި މިރޭ ނުކުންނާނީ އީގަލްސްއާ ދެކޮޅަށެވެ. ދެ ވަނަ ބުރުގެ ފަހު މެޗުގައި އީގަލްސް އަތުން ޓީސީ ވަނީ ބަލިވެފަ އެވެ.\nއިތުރު ލިޔުންތައް މާޒިޔާ ސ.ރ.ކ ޓީސީ ސްޕޯޓްސް އަބުދުﷲ ހަނީފު (ބެންޖޯ)


Apple Daily Bandhu Kurumun Europe Ge Parliment In Kuhveri Kohffi - Vaguthu\nހޮންކޮންގްގެ ނޫހެއް ކަމަށްވާ އެޕަލް ޑެއިލީ ބަންދުކުރުމާ ގުޅިގެން ޔޫރަޕުގެ ޕާލިމެންޓުން ކުށްވެރި ކޮށްފިއެވެ.\nއެކަން ކުށްވެރިކޮށް ޖުލައި އަށް ވަނަ ދުވަހު ޔޫރަޕިއަން ޕާލިމެންޓުން ވަނީ ހޮންކޮންގް އިން ހައްޔަރު ކުރި ހުރިހާ ނޫސްވެރިން މިހާރުން މިހާރަށް މިނިވަން ކުރުމަށް ގޮވާލައިފައެވެ.\nޔޫރަޕިއަން ޕާލިމެންޓުން އަންނަނީ އެ ސިޓީގެ ނޫސްވެރިންގެ މިނިވަންކަން އަނބުރާ ހޯދައިދިނުމުގެ މަސައްކަތް ކުރަމުންނެވެ. އެގޮތުން އެ ޕާލިމެންޓުން ވަނީ ނޫސްވެރިންގެ މައްޗަށް ކުރަމުން އަންނަ ދައުވާތައް އެއްވެސް ޝަރުތަކާ ނުލާ ބާތިލް ކުރުމަށް ގޮވާލައިފައެވެ.\nއެޕަލް ޑެއިލީ ނޫސް ބަންދުކޮށްފައިވަނީ މިދިޔަ މަހުގެ 24ވަނަ ދުވަހުއެވެ. ކުރު މުއްދަތެއްގެ ނޯޓިސްއަކަށް ފަހު، އިސްކޮށް ހަރަކާތްތެރިވި ނޫސްވެރިން ހައްޔަރުކޮށް، އެ ކުންފުނީގެ މިލްކިއްޔާތުގައި ހުރި ފައިސާތައް ވަނީ ފްރީޒް ކޮށްފައެވެ. އެޕަލް ޑެއިލީ ނޫހާއި ދެކޮޅަށް ފިޔަވަޅުތައް އަޅާފައިވަނީ ނޭޝަނަލް ސެކިއުރިޓީއާއި ބެހޭ އާ ގާނޫނެއް މިދިޔަ އަހަރުގެ ޖޫން މަހު ފާސްކުރި ހިސާބުންނެވެ. ގާނޫނު ފާސްކުރިތާ މަސް ދުވަސް ފަހުން ހޮންކޮންގްގެ 500 ފުލުހުން ވަނީ އެޕަލް ޑެއިލީ ނޫހުގެ އޮފީހަށް ވަދެ އެތަން ބަލާ ފާސްކޮށްފައެވެ.\nމިފަހުން ސަރުކާރުން އެޕަލް ޑެއިލީ ނޫހާއި ދެކޮޅަށް ފިޔަވަޅު އަޅާފައިވަނީ ގަވާއިދާ ހިލާފަ ޗައިނާއާއި ދެކޮޅަށް މައުލޫމާތުތަކެއް ޝާއިއު ކުރުމުން ކަމަށް ރިޕޯޓުތައް ބުނެއެވެ. އެކަމާ ގުޅިގެން ފުލުހުން ބަލަންޖެހޭ ކަންކަން ބެލުމަށް އޮފީހުގެ މަސައްކަތްތަކުގައި ބޭނުންކުރާ 44 ކޮމްޕިއުޓަރު ސިސްޓަމެއް ވަނީ ފުލުހުންގެ ބެލުމުގެ ދަށަށް ގެންގޮސްފައެވެ. އަދި ޗީފް އެޑިޓަރ ހިމެނޭހެން ހަތް ނޫސްވެެރިޔަކު ވަނީ ހައްޔަރު ކޮށްފައެވެ.


Milan Derby Ah Ibrahimovic Huree Fit Koh - Vaguthu\nމިލާން ޑާބީއަށް އިބްރަހިމޮވިޗް ހުރީ ފިޓްކޮށް\nއިންޓަނޭޝަނަލް ބްރޭކަށްފަހު ޔޫރަޕު ލީގުތަކުގެ ކުޅުން މިމަހުގެ 17 ވަނަ ދުވަހު ފަށާއިރު، އެރޭ ޑާބީ މެޗުގައި އިންޓަރމިލާނާއި އޭސީ މިލާން ބައްދަލުކުރާމެޗަށް މިސީޒަނަށް އޭސީ މިލާނަށް އަލުންގެނައި ސްވިޑަންގެ ޒްލަޓަން އިބްރަމޮވިޗް "ފިޓް"ވެއްޖެކަމަށް އިޓަލީގެ ކުރީގެ ފުޓުބޯޅަ ކުޅުންތެރިއާ ކްރިސްޓިއަން ވިއެރީ ބުނެފިއެވެ.\nކޮވިޑް-19 އަށް ފައްސިވެ އައިސޮލޭޝަންގެ މުއްދަތު ހަމަކޮށް ބްރޭކަށްފަހު ޓީމުން ކުޅޭ ފުރަތަމަ މެޗުގައި ވަރަށް ވަރުގަދަ ނުރައްކާތެރި ހަތިޔާރެއް އޭސީ މިލާން އަތުގައި އެބައޮތް ކަމަށާއި، އެއީ އިބްރަހިމޮވިޗް ކަމަށްވެސް ވިއެރީ ވަނީ ބުނެފައެވެ.\nއެމެރިކާގެ މޭޖަރ ލީގް ސޮކާގައި އެލް.އޭ ގެލެކްސީއާ އެކު ކާމިޔާބު ދެސީޒަނަށްފަހު އިބްރަހިމޮވިޗް އެނބުރި އޭސީ މިލާނަށް ބަދަލުވިއިރު އޭނާ ވަނީ އެލް.އޭ ގެލެކްސީއާ އެކު އެމްއެސްއެލްގެ ޗެމްޕިއަންކަނ ނުހޯދުނު ނަމަވެސް އެޓީމާއެކު ވަރަށް ރަނގަޅު ކުޅުމެއް ދަށްކާފައެވެ.\nމީގެ ކުރިންވެސް އޭނާވަނީ އޭސީ މިލާނަށް ކުޅެ އެޓީމާއެކު އިޓާލިއަން ލީގުގެ ތަށިވެސް އުފުލާލާފައެވެ. މިއަހަރުގެ ޖެނުއަރީ މަސްތެރޭގައި ފްރީ އެޖެންޓެއްގެ ގޮތުގައި އޭސީ މިލާނަށް ސޮއެކުރި އިބްރާހިމޮވިޗް ވަނީ މިއަހަރު އެޓީމަށް 22 މެޗުން 14 ލަނޑުކާމިޔާބުކޮށްދީފައެވެ. ވިއެރީ ބުނިގޮތުގައި އިބްރާހިމޮވިޗް ދަނީ ކޮންމެ ދުވަހަކުވެސް ފިޒިކަލް ޓްރެއިންތައް ހަދަމުން ކަމަށާއި އިންޓަނޭޝަނަލް ބްރޭކަށްފަހު ޓީމުން ލީގުގައި ކުޅެން ނުކުންނައިރު އޭނާއަށް ވުރެ ތައްޔާރުވެގެން ހުރި އެހެން ކުޅުންތެރިއަކު ނުހުންނާނެކަމަށެވެ.\nމިހާރު ލީގުގައި ކުޅެވިފައި ހުރި މެޗުތަކަށްފަހު ތާވަލްގެ 1 ވަނައިގައި އެޓަލާންޓާ ކުޅުނު3މެޗުންވެސް މޮޅުވެ9ޕޮއިންޓާއެކު އޮތްއިރު ދެވަނައިގައި އޭސީ މިލާންވެސް އޮތީ ހަމަ އެއަދަށް ޕޮއިންޓް ހޯދައިގެންނެވެ. އެޓަލާންޓާއަށް ކުރި ލިބެނީ ގޯލްގެ ތަފާތުންނެވެ.3މެޗުން7ޕޮއިންޓާއެކު އިންޓަ މިލާން އޮތީ ޕޮއިންޓް ތާވަލުގެ5ވަނައިގައެވެ.


Hijaazuge Ghaafila 02 - One Online\nޙިޖާޒުގެ ޤާފިލާ 02\n(21 އޮކްޓޯބަރުގެ އަދަދާ ގުޅޭ)\nماه بانو ގެ އަޑުފުޅު ގިސްލެއްވުމެއްގެ ތެރެއަށް އޮބިގެން ހިނގައްޖެއެވެ. އޭނާގެ ލޯފުޅުން ކަރުނަފޮދު ހިނގައިގެންފިއެވެ. حسّان ގެ ކޯފާގެ މައްޗަށް ހިތާމަފުޅުގެ އިޙްސާސް ގަދަވެގަތެވެ. އޭނާ މޮޅުވެރި އަޑުފުޅަކުން ވިދާޅުވިއެވެ. "ޖިހާންދާދު އަބަދުވެސް ދައްކަވަނީ އޭނާގެ ކޮއްކޯފުޅުގެ ހިނިފުޅުވެޑުވުމުގެ ވާހަކައެވެ. ނަމަވެސް އަޅުގަނޑުގެ ނަސީބުދެރަކަމުން އަޅުގަނޑު މިގެއަށް މިއައީ އެއްވެސް އުފާވެރި ޚަބަރަކާއިގެންނެއް ނޫނެވެ."\nماه بانو އިރުކޮޅެއްވަންދެން حسّان އާ ދިމާޔަށް ބައްލަވަން ހަމަހިމޭނުން ހުންނެވިއެވެ. އެހެން ހުންނަވައިފައި ވިދާޅުވިއެވެ. "ކަލާ ތިޔަވަޑައިގެންނެވީ އޭނާ ދެން އަޅުގަނޑުމެންގެ ގާތަށް ވަޑައިނުގަންނަވާނެ ވާހަކަ ވިދާޅުވަން ދޮގެއްތޯއެވެ؟"\nحسّان އިސްދަށަށް ޖައްސަވައިލައްވަމުން ވޭނީ އަޑުފުޅަކުން ވިދާޅުވިއެވެ. "އަޅުގަނޑުގެ އެއްވެސް ތަދުބީރަކުން އޭނާ އަނބުރައި ގެނެވޭނެނަމައެވެ."\nماه بانو އޭނާގެ ގިސްލެއްވުން މަތަކުރައްވަމުން ވިދާޅުވިއެވެ. "އޭނާ ދުނިޔޭގައި އެބަހުންނެވިއޭ. އޭނާވީ ރޫމީންގެ ކޮންމެވެސް ޖަލެއްގައޭ ކަލާއަށް ވިދާޅުވެވޭނެނަމަ އަޅުގަނޑުގެ ކަރުނަ ހުނުމަކަށް ބަދަލުކުރެއްވިއްޖައީހެވެ."\n"އަޅުގަނޑަށް ތިޔަހެން ދެންނެވޭނެނަމައެވެ!"\n"އޭނާ .... އަޅުގަނޑުމެންނާ އަބަދަށްޓަކައި ވަކިވެވަޑައިގެންފިކަން ކަލާއަށް ޔަޤީންތޯއެވެ؟"\n"އޭނާގެ އެންމެފަހު ނޭވާފުޅާހަމަޔަށްވެސް އަޅުގަނޑު އޭނާގެ އަރިހުގައި ހުރީމެވެ."\nماه بانو ކާއޫސާ ދިމާޔަށް އެނބުރިވަޑައިގެން ވިދާޅުވިއެވެ. "މީނާ ބައްޕާފުޅުގެ އަރިހަށް ގެންދާށެވެ." ماه بانو މަޑުކޮށްވެސްނުލައްވައި ކަރުނަފޮއްސަވަމުން ގޭގެމީހުން އުޅޭބަޔާ ދިމާޔަށް ވަޑައިގެންފިއެވެ.\nކާއޫސް حسّان ގެ އަތްޕުޅުގައި ހިފައިފިއެވެ. حسّان އޭނާއާ ދިމާޔަށް އެނބުރިވަޑައިގަތުމުން ދެންނެވިއެވެ. "ކަލާ ތިޔަވަޑައިގަތީ ޖިހާންދާދުގެ ޚަބަރުދެއްވަންކަމެއް އަޅުގަނޑު ނުދެނަހުރީމެވެ. އަޅުގަނޑުގެ މަޤްޞަދަކީ ކަލާގެ ހިތްޕުޅުގައި ޖެއްސުމެއް ނޫނެވެ. އަޅުގަނޑަށް މަޢާފްކުރައްވާށެވެ."\nކާއޫސްގެ ވާހަކައަށްވުރެ ބޮޑަށް حسّان އަށް އަސަރުކުރީ އޭނާގެ ކަރުނައިގެ ސަބަބުންނެވެ. حسّان ވިދާޅުވިއެވެ. "ކަލެޔާމެދު އަހަރެންގެ އެއްވެސް ޝަކުވާއެއް ނެތެވެ."\n"ވަޑައިގަންނަވާށެވެ." ކާއޫސް އޭނާގެ ކަރުނަ ފޮހެމުން ބުންޏެވެ. حسّان އޭނާގެ ފަހަތުން ވަޑައިގެންފިއެވެ.\nހަވޭލީގެ ތަނަވަސް ގޯތީގެ ތިންފަރާތުގައި ބޮޑު ބިންވެރިޔަކަށް ބޭނުންވާނެ ނޯކަރުންނާއި ސިފައިން ތިބޭނެ ތަންތަނާއި ގެރިބަކަރި ގެންގުޅޭ ތަންތަން ހުއްޓެވެ. ނަމަވެސް އޭގެތެރެއިން ގިނަކޮޓަރިތައްހުރީ ބަންދުކޮށްފައެވެ. ގެރިބަކަރި ގެންގުޅޭ ތަންތަންހުރީ ހުހަށެވެ. ކަނާތްފަރާތުގައި ފަންސާހަކަށް ފަސްދޮޅަހަކަށް އަސް ގެންގުޅެވޭވަރުގެ އަސްގުދަނެއް ހުއްޓެވެ. ނަމަވެސް އެތާނގައި އޮތީ އެންމެ ހަތަރު އަހެވެ. ނޯކަރެއް އެހަތަރު އަހަށް ވިނަކާންދޭން ހުއްޓެވެ.\nحسّان ދޫލަމަތީގައި އިށީނދެވަޑައިގެންފިއެވެ. ޖެހިގެންހުރި ކޮޓަރިތެރެއިން ކޮންމެވެސް އަންހެނަކު ރޯއަޑުއިވެއެވެ. ކޮންމެވެސް ފިރިހެނެއް ވޭނުން ފުރިފައިވާ އަޑަކުން އެއަންހެންމީހާގެ ހިތްހަމަޖައްސައިދެވޭތޯ ވާހަކަ ދައްކައެވެ. حسّان ތެދުވެވަޑައިގެން ބޭރަށް ހުޅުވޭ ކުޑަދޮރެއްގެ ކައިރީގައި ހުއްޓިވަޑައިގެންފިއެވެ. އޭނާ ބޭރުން ފެންނަ ގަސްބޮނޑިތަކާއި ގަސްތަކުގެ ބޯޖަންގައްޔާ ދިމާޔަށް ބައްލަވަން ފައްޓަވައިފިއެވެ. އެޖަންގަލިވަނީ ދެމޭލެއްހައި ދުރަށް ފުރާތުކޯރުގެ އައްސޭރިއާ ހަމައަށް ފެތުރިފައެވެ. ކުއްލިއަކަށް އޭނާގެ ލޯފުޅު ހުއްޓުނީ މުސްކުޅި ގެއެއްގެ ތަންތަންކޮޅުން ވެއްޓިފައިހުރި ފާރެއްގެ މައްޗަށެވެ.\nحسّان ގެ ސިކުނޑިފުޅުން ފޮހެވިފައިވަނީ މާޒީގެ ކިތަކެއް ހަނދާންތަކެއް ހެއްޔެވެ؟ ވެލިގަނޑުގެ ތެރޭގައި މިހާރު ވަޅުޖެހިފައިވަނީ ޙަޔާތުގެ މަގުގެ ކިތައް ނިޝާން ހެއްޔެވެ؟ ނަމަވެސް އެވީރާނާވެފައިވާ ގޭގެ ޗާޓެއް ހުވަފެނެއް ކަހަލަގޮތަކަށް އޭނާގެ ހިތްޕުޅުގައިވަނީ ހަރުލައިފައެވެ. އެއީ އޭނާ އެންމެ ފުރަތަމަ ފަހަރަށް، ޖިހާންދާދާ ތަޢާރުފްވެވަޑައިގެންނެވި ތަނެވެ. އެދުވަހަށްފަހު އީރާނުގެ ރައީސަކާއި ޢަރަބި ދަނޑުވެރިއެއްގެ ޙަޔާތުގެ މަގު ވަނީ އެއްމަގަކަށް ވެފައެވެ.\nމަދާއިނުގައި ކިސްރާގެ ކޮއިލުގެ ހަލާކުނުވެ ހުރި ބައެއް ---\nގާތްގަނޑަކަށް އެގާރައަހަރުކުރިން އެއްދުވަހަކު حسّان ޒަޚަމްވެފައިވާ ފުއްލާއެއް ފައްސަވަމުން އެޖަންގައްޔަށް ވެދެވަޑައިގެންނެވިއެވެ. އޭނާގެ އެކުވެރީން ކޯރުގެ އައްސޭރީގައި މަޑުކުރީއެވެ. އީރާނުގެ ބިންވެރީންނަކީ ޢަރަބި ދަނޑުވެރީންނަށް އެމީހުންގެ ޖަންގަލިތަކުގައި ޝިކާރަކުރަން އުޅުމުގެ ހުއްދަ ދޭބައެއް ނޫނެވެ. حسّان އަށް އެކަން އެނގިވަޑައިގަންނަވައެވެ. ނަމަވެސް ހިޔަޅުތަކާއި، މިނިކާވަގުތަކަށް އެޒަޚަމްވެފައިވާ ޖަނަވާރު ދޫކޮށްލައްވަން އޭނާ ހިތްޕުޅު ހަމަޖެހިވަޑައިނުގަތީއެވެ.\nއިރުކޮޅެއްގެ ފަހުން އޭނާގެ ޝިކާރަ އަސްމައްޗަށް ލައްވައިގެން ޖަންގަލީން ނުކުމެވަޑައިގަންނަވަނިކޮށް އޭނާއަށް ބިންވެރިޔާގެ ނޯކަރުންގެ އަޑު އިވިވަޑައިގެންފިއެވެ. އޭނާ ދެކެވަޑައިގަންނަވާ ގޮތުގައި އޭނާ އެއްވެސް ކުށެއް ނުކުރައްވައެވެ. އޭނާގެ ޒަޚަމްވެފައިވާ ޝިކާރަ ފައްސަވަމުން ވަޑައިގަތީ ސަހަރާގެ ތެރެއިން ކަމުގައި އޭނާއަށް ވިދާޅުވެވިދާނެއެވެ. އޭނާ އަސް މަޑުކޮށްލެއްވިއެވެ. އޭނާގެ ވާތްކަނާތްޕުޅު ފަރާތުންނާއި ކުރިފުޅުމަތީން މީހުންތައް ހަޅޭއްލަވާ އަޑާއި އަސްތަކުގެ ފިޔަވަޅުގެ އަޑު އިވިވަޑައިގަތުމުން އޭނާއަށް އިޙްސާސްކުރެއްވުނީ ބިންވެރިޔާގެ ނޯކަރުންނަށް އޭނާ އަތުލައިގަނެވިއްޖެނަމަ އޭނާގެ ކުށެއް ނެތްކަން ބަޔާންކުރެއްވުމުގެ ފުރުޞަތު ލިބިވަޑައިގަތުމުގެ ކުރީން ބިންވެރިޔާގެ ނޯކަރުން އެބައިމީހުންގެ ރުޅިގަނޑު އޭނާގެ މައްޗަށް ބާލަން އުޅޭނެކަމުގެ ބިރެވެ. އެހެންކަމުން އޭނާ އަސް އަނބުރައިލައްވައިފައި އަނެއްކޮޅަށް އަސް ދުއްވައިލެއްވިއެވެ. އިރުކޮޅެއްގެފަހުން އޭނާ ހޯދަންއުޅޭ މީހުންނާ ލައްކަ ދުރަށް ވަޑައިގެންނެވިއްޖެކަމުގެ ހިތްޕުޅުހަމަޖެހުން އޭނާއަށް އިޙްސާސްކުރެއްވޭން ފަށައިފިއެވެ. ނަމަވެސް އެބޯޖަންގަލީގެ ތެރެއިން ބޭރަށް ނުކުމެވަޑައިގަތުމަށް އެންމެ ރައްކާތެރިވާނީ ކޮންދިމާއަކުންކަމެއް އޭނާއަށް އެނގިވަޑައެއް ނުގެންނެވިއެވެ. ކުއްލިއަކަށް ކުރިފުޅުމަތިން ރީތިގެއެއް ފެނިވަޑައިގަތުމުން قُبـاد ގެ އަވަށާ ކައިރިއަށް ވަޑައިގެންނެވިއްޖެކަން އެނގިވަޑައިގެންފިއެވެ. އިރުކޮޅެއްގެ ތެރޭގައި އަވަށުގެ އެތައްބަޔަކު އޭނާ ހޯދަން ނުކުމެއްޖެއެވެ. އޭނާއަށް އޭނާ ހޯދަންއުޅޭ ސަވާރުންގެ ސާފު ޢަދަދެއް އެނގިވަޑައެއް ނުގަނެއެވެ.\nއޭނާ ހޯދަންއުޅޭ މީހުންގެ ޢަދަދު ކިތަންމެ މަދުކަމުގައިވިޔަސް ވަރުބަލިވެފައިވާ އަހެއްގައި އޭނާއަށް އެމީހުންގެ ކިބައިން ސަލާމަތްވެވަޑައިނުގެންނެވޭނެކަން حسّان އަށް ޔަޤީންވެވަޑައިގަތެވެ.\nގުޅޭ ޓެގު ދީން އިސްލާމީ ތާރީޚު ޙިޖާޒުގެ ޤާފިލާ\nޙިޖާޒުގެ ޤާފިލާ 65\nޙިޖާޒުގެ ޤާފިލާ 64


ކޮންޑެނާސްޓް "ހޮޓް ލިސްޓް"ގައި ރާއްޖޭގެ3ރިސޯޓެއް ކޮންޑެނާސްޓް "ހޮޓް ލިސްޓް"ގައި ރާއްޖޭގެ3ރިސޯޓެއް\nކޮންޑެނާސްޓް "ހޮޓް ލިސްޓް"ގައި ރާއްޖޭގެ3ރިސޯޓެއް\nކޮންޑެނާސްޓްގެ "ހޮޓް ލިސްޓް" ގައި ހިމެނުނު ރާއްޖޭގެ ރިސޯޓެއްކަމަށްވާ ކުޑަދޫ މޯލްޑިވްސް ރިސޯޓް\nފަތުރުވެރިކަމުގެ މާކެޓަށް އަލަށް ނެރޭ ރިސޯޓުތަކުގެ ތެރެއިން ކޮންޑެނާސްޓް ޓްރެވެލަރ އިން ހޮވާ އެންމެ ރަނގަޅު ހޮޓާތަކުގެ ތެރޭގައި، ރާއްޖޭގެ3ރިސޯޓެއް ހިމެނިއްޖެއެވެ.\nފަތުރުވެރިކަމާ ގުޅޭ ޚަބަރުތައް ގެނެސްދޭ އެމެރިކާގެ ކޮންޑެނާސްޓް ޓްރެވެލަރ މަޖައްލާއިން ހޮވާ، "ހޮޓް ލިސްޓް"ގައި މިއަހަރު ހިމެނިފައިވަނީ ލަކްސް ނޯތު މާލެ އެޓޯލް އާއި ކުޑަދޫ މޯލްޑިވްސް ޕްރައިވެޓް އައިލެންޑް ރިސޯޓްގެ އިތުރުން ޖޯއާލި މޯލްޑިވްސް ރިސޯޓެވެ.\nކޮންޑެނާސްޓް ހޮޓްލިސްޓުގައި ހިމެނޭ ލަކްސް ނޯތު މާލެ އެޓޯލް ރިސޯޓަކީ މިއަހަރުގެ ފެބްރުއަރީ މަހުގެ 1 ވަނަ ދުވަހު ހުޅުވި ރިސޯޓެކެވެ. މިއީ ދުނިޔޭގެ އެކި ކަންކޮޅުތަކުގައި މަތީ ފަންތީގެ ޓުއަރިސްޓް ހޮޓަލާއި ރިސޯޓް ހިންގަމުންދާ، ލަކްސް ހޮޓެލް އެންޑް ރިސޯޓްސްއިން ރާއްޖޭގައި ތަރައްޤީކުރި ދެވަނަ ރިސޯޓެވެ. މި ރިސޯޓްގައި2ބުރިއަށް ހަދާފައިވާ ޖުމްލަ 67 ވިލާ ހުންނައިރު، ދުނިޔޭގެ އެކި ކަންކޮޅުތަކުގެ ކެއުންތަކާއި ބުއިންތައް ލިބޭ7ރެސްޓޯރަންޓެއް މިރިސޯޓުގައި ހުރެއެވެ. އަދި ފަތުރުވެރިންނަށް މުނިފޫހިފިލުވުމަށް ތަފާތު ހަރަކާތްތައްވެސް މިރިސޯޓުގައި ވަނީ އިންތިޒާމްކޮށްފައެވެ.\nކޮންޑެނާސްޓް ހޮޓްލިސްޓުގައި ހިމެނޭ ކްރައުން އެންޑް ޗަންޕާ ރިސޯޓުން ޅ. އަތޮޅުގައި ތަރައްޤީކޮށްފައިވާ ކުޑަދޫ މޯލްޑިވްސް ޕްރައިވެޓް އައިލެންޑް ރިސޯޓް ހުޅުވާފައިވަނީ މިދިޔަ އަހަރުގެ ޑިސެމްބަރ 1 ވަނަ ދުވަހުއެވެ. 15 ވޯޓަރ ވިލާ ހިމެނޭ މިރިސޯޓުގެ ވިލާތަކަކީ ޖާގައިގެ ގޮތުން ތަނަވަސް، އަދި އިތުރު ބައެއްގެ އުނދަގޫ ނުފޯރާގޮތަށް އަރާމު މާހައުލެއްގައި ތަރައްޤީކޮށްފައިވާ ވިލާތަކެކެވެ. ކޮންމެ ވިލާއެއްގައި 3000 އަކަ ފޫޓު ހުންނައިރު، ކޮންމެ ވިލާއެއްގައި ޕްރައިވެޓް ޕޫލެއް ހަދާފައިވެއެވެ. ރިސޯޓުގައި ޗުއްޓީ ހޭދަކުރާ ފަތުރުވެރިންނަށް ރިސޯޓުގައި ގިނަ ޚިދުމަތްތަކެއް ފޯރުކޮށްދެއެވެ. ރެސްޓޯރަންޓާއި އިންފިނިޓީ ފޫލާއި، ޖިމްއާއި ސްޕާގެ ޚިދުމަތުގެ އިތުރުން މޫދު ކުޅިވަރުތައް ކުޅުމުގެ އިންތިޒާމްވެސް މިރިސޯޓުގައި ވަނީ ހަމަޖައްސާފައެވެ.\nކޮންޑެނާސްޓް ހޮޓްލިސްޓުގައި ހިމެނޭ ޖޯއާލި މޯލްޑިވްސް ރިސޯޓު ހުޅުވާފައިވަނީ މިދިޔަ އަހަރުގެ އޮކްޓޯބަރ މަހުގެ ތެރޭގައެވެ. މި ރިސޯޓުގައި ބީޗް ވިލާ އަދި ވޯޓާ ވިލާ ހިމެނޭގޮތަށް 73 ވިލާ ހުރެއެވެ. އޭގެތެރޭގައި 1 ކޮޓަރިން ފެށިގެން4ކޮޓަރީގެ ވިލާތައް ހިމެނެއެވެ. އަދި ކޮންމެ ވިލާއެއްގައި ޕްރައިވެޓް ޕޫލަކާއި ބަޓްލަރއެއްގެ ޙިދުމަތާއި ލައިބްރަރީއެއް ހުންނައިރު ފަތުރުވެރިންނަށް ޚިދުމަތްދިނުމަށް4ރެސްޓޯރަންޓް މި ރިސޯޓްގައި ހުރެއެވެ.\nކޮންޑެނާސްޓްގެ ޓްރެވެލަރއިން ނެރޭ ހޮޓް ލިސްޓަކީ ކޮންމެ އަހަރަކުވެސް އަލަށް ހުޅުވާ ރިސޯޓްތަކާއި ހޮޓާތަކުން ދޭ ޚިދުމަތްތައް އަޅާ ކިޔުމަށްފަހު ނެރޭ ލިސްޓެކެވެ. މިއަހަރުގެ ލިސްޓުގައި 75 ރިސޯޓް ހޮޓާ ހިމެނޭއިރު، މިއީ 500 އަށްވުރެ ގިނަ ތަންތަން ބެލުމަށްފަހު އެކުލަވާލި ލިސްޓެކެވެ.


Avahteri Geakah Dhiyaee TV Balan, Emme Fahunvee Rape Ge Shikaara Akah! - Vaguthu\nއަވަށްޓެރި ގެއަކަށް ޓީވީ ބަލަން ދިޔަ 11 އަހަރު އަންހެން ކުއްޖަކު އިންޑިއާގައި ރޭޕް ކޮށްލައިފިއެވެ.\nއުއްތަރު ޕްރަދޭޝްގައި ހިނގާދިޔަ މި ހާދިސާ އާއި ގުޅިގެން އެގައުމުގެ ފުލުހުން ބުނީ، އެ ހާދިސާ ހިނގާފައިވަނީ މި މަހުގެ 27 ވަނަ ދުވަހުގެ ދަންވަރު ވަގުތެއްގައި ކަމަށާއި ކުއްޖާ ރޭޕް ކޮށްފައިވަނީ ޓީވީ ބަލަން އަވައްޓެރި ގެއަކަށް ގޮއްސަ ހުއްޓާ އެގޭގެ މީހަކު ކަމަށެވެ.\nޓައިމްސް އޮފް އިންޑިއާއިން ރިޕޯޓް ކޮށްފައިވާ ގޮތުގައި އެކުއްޖާ ރޭޕް ކުރުމަށްފަހު އޭނާ ވަނީ އެކުއްޖާއަށް ބިރުދައްކާފައެވެ. އެއީ މީހަކަށް އެވާހަކަ ހިއްސާ ކޮށްފާނެތީއެވެ. އެހެން ނަމަވެސް އެކުއްޖާ ވަނީ ކުއްޖާގެ މަންމައަށް އެ ހާދިސާ ހިނގިގޮތް ކިޔާދީފައެވެ.\nއެހާދިސާއާއި ގުޅިގެން ގޯވިންދް ނަމަކަށް ކިޔާ މީހަކު ހައްޔަރު ކޮށްފައިވާ ކަމަށާއި އޭނާގެ މައްޗަށް ގަދަކަމުން ކުޑަކުއްޖަކު ރޭޕް ކުރި ކަމުގެ ދައުވާ ކުރުމަށް ފުލުހުން ވަނީ ނިންމާފައެވެ.\nމިއީ އިންޑީއާގައި އަލަށް ހިނގާފައިވާ ހާދިސާއެއް ނޫނެވެ. ކޮންމެ ދުވަހަކު ގޮތަކަށް އެގައުމުގެ އެކި ހިސާބުތަކުގައި ކުޑަކުދިންގެ އިތުރުން އަންހެނުން ރޭޕް ކުރުމުގެ އެކި މައްސަލަތައް އަންނަނީ ފެންމަތިވަމުންނެވެ. އެހެން ނަމަވެސް މިފަދަ މައްސަލަތަކަށް އެދެވޭ ހައްލެއް ނުލިބި އެގައުމުގެ ކުޑަކުދިންނާއި އަންހެނުން ވަނީ ބިރުވެރިކަމެއްގެ ތެރެއަށް ވެއްޓިފައެވެ.\nމިފަދަ ހާދިސާތައް އެގައުމުގައި އިތުރުވެފައިވާއިރު، އެފަދަ ކަންތައް ކުރުމުގައި އެންމެ އިސްކޮށް އެކުދިންގެ އާއިލީ މީހުން ހިމެނޭ ކަމަށް ވެސް ބައެއް މީޑީއާތަކުން ވަނީ ރިޕޯޓް ކޮށްފައެވެ.


China in fenunu bali gaingayah araa | Mihaaru\nވިހާން ސިޓީގެ 15 ހެލްތު އޮފިޝަލުންނަށް ވެސް ބަލިޖެހިފައިވޭ. --ފޮޓޯ:ރޮއިޓާސް\n21 ޖެނުއަރީ 2020 - 12:58\nނިއުމޯނިއާގެ އަލާމާތްތައް ފެންނަ މި ބަލީގައި ޗައިނާ އިން މިހާތަނަށް ވަނީ ހަތަރު މީހުން މަރުވެފަ އެވެ. އެންމެ ފަހުން މަރުވެފައި ވަނީ 82 އަހަރުގެ ފިރިހެނެކެވެ. އެއީ ބަލި އެންމެ ބޮޑަށް ފެތުރެމުންދާ ވުހާން ސިޓީގައި ދިރިއުޅުނު މީހެކެވެ.\nޗައިނާ އިން މިހާތަނަށް ވަނީ 218 އަށް ވުރެ ގިނަ މީހުންނަށް ބަލިޖެހިފަ އެވެ. ބޮޑެތި ސިޓީތައް ކަމަށްވާ ބެއިޖިން އަދި ޝެންހާއީ އިން ވެސް އެ ބަލީގެ މީހުން ވަނީ ފެނިފަ އެވެ.\nޗައިނާގެ ނޭޝަނަލް ހެލްތު ކޮމިޝަނުން އިއްޔެ ބުނީ ގުއާންގޮން އިން ބަލި ޖެހުނު ދެ މީހުންނަށް ބަލި ޖެހިފައި ވަނީ ގައިންގަޔަށް ކަމަށެވެ. ވުހާން މުނިސިޕަލް ހެލްތު ކޮމިޝަނުން ބުނީ އެ ސިޓީގެ 15 ހެލްތު ވޯކަރުންނަށް ވެސް ބަލިޖެހިފައިވާ ކަމަށެވެ. މީގެ ތެރޭން ކޮރޯނާ ވައިރަސް ޖެހުނު އެކެއްގެ ހާލު ސީރިއަސް ކަމަށް ވެސް ބުނެފައިވެ އެވެ. ބަލިޖެހިފައިވާ އެންމެންނަށް ވެސް ދަނީ ވަކިން ބައިތިއްބައިގެން ފަރުވާދެމުންނެވެ.\nChina gai fethurey virus aa gulhigen raajje in rakkaatheri kamuge fiyavalhu alhanee\nވައިރަސް އެންމެ ފުރަތަމަ ފެނުނީ މެދުތެރޭގެ ވުހާން ސިޓީން މިދިޔަ ޑިސެމްބަރު މަހު އެވެ. އެ ސިޓީގައި 11 މިލިއަން މީހުން ދިރިއުޅެ އެވެ. ބަލިޖެހިފައިވާ މީހުން ވަނީ ޖަޕާނާއި ތައިލެންޑް އަދި ސައުތު ކޮރެއާ އިން ވެސް ފެނިފަ އެވެ. ބަލިޖެހުނު އެންމެން ވެސް ދާދި ފަހުން ވަނީ ވުހާން ސިޓީ އަށް ދަތުރުކޮށްފަ އެވެ.\nޗައިނާގައި ފެތުރެމުންދާ ވައިރަހާއި ގުޅިގެން ވުހާން އިން އަންނަ ޕަސިންޖަރުން ސްކްރީން ކުރަން ސިންގަޕޫރާއި ހޮން ކޮންގް އަދި ޓޯކިޔޯގެ އެއާޕޯޓްތަކުގައި ވަނީ ފަށައިފަ އެވެ. އެމެރިކާގެ ސެން ފްރެންސިސްކޯ، ލޮސް އެންޖަލިސް އަދި ނިއު ޔޯކުގެ އެއާޕޯޓްތަކުގައި ވެސް ވަނީ ހުކުރު ދުވަހުން ފެށިގެން ސްކްރީން ކުރަން ފަށައިފަ އެވެ. އޮސްޓްރޭލިއާ އިން ވެސް ބުނެފައި ވަނީ ވުހާން އިން ސިޑްނީ އަށް ދަތުރުކުރާ މީހުން ސްކްރީން ކުރަން ފަށާނެ ކަމަށެވެ. ޗައިނާގެ އެއް މިލިއަން މީހުން މިދިޔަ އަހަރު އޮސްޓްރޭލިއާ އަށް ދަތުރުކޮށްފައިވެ އެވެ.\nޗައިނާގައި ފެތުރެމުންދާ ބަލި ޖެހުނު ގިނަ މީހުންނަކީ ސީފުޑާއި ޖަނަވާރު ވިއްކާ މާރުކޭޓްތަކުގައި މަސައްކަތްކުރާ އަދި އެ ތަންތަނަށް އެކި ބޭނުންތަކުގައި ޒިޔާރަތްކުރި މީހުންނެވެ. ކޮރޯނާ ވައިރަސް ޖެހުން ގުޅިފައިވަނީ ސީފުޑް ނުވަތަ ޖަނަވާރުންގެ ޒަރީއާ އިން އަރާ ޖަރާސީމަކުން ކަމަށް ލަފާކޮށް، މި މަހުގެ ފުރަތަމަ ދުވަހުން ފެށިގެން، ޝައްކުކުރެވޭ އެފަދަ މާރުކޭޓުތައް ޗައިނާގައި ވަނީ ބަންދުުކޮށްފަ އެވެ.


Private browsing akee heelatheh kamah bune Google ah dhauvaa kuranee | Mihaaru\nގޫގުލް ކްރޯމްގެ އިންކަގްނީޓޯ މޯޑުން ބްރައުޒްކުރުމުން ފަރުދުން ރައްކާތެރިނުވާ ކަމަށް ބުނެ ދައުވާކުރަނީ\nއިންކަގްނީޓޯ މޯޑުން ފަރުދީ ރައްކާތެރިކަން ނެތް ކަމަށް ބުނެ ގޫގުލް އަށް ދައުވާކުރަނީ\n06 ޖޫން 2020 - 08:48 1 comment\nކްރޯމް ބްރައުޒާގެ "އިންކަގްނީޓޯ މޯޑް"އާ މެދު އަހަރެމެން ކުރިން ލިޔުނީ މިހެންނެވެ. އަދި މާނަކޮށް، ހީކޮށްގެން ވެސް މި ތިބީ މިހެންނެވެ.\n"އިންކަގްނީޓޯ މޯޑް" ނުވަތަ "ޕްރައިވެޓް ބްރައުޒިން" އަކީ ފަރުދީ ރައްކާތެރިކަން ކަށަވަރުކުރުމަށް، ގޫގުލް ކްރޯމް، ޔޫޓިއުބް އަދި މެޕްސް ގައި ހިމަނާފައިވާ ފީޗާއެކެވެ. މި ފީޗާ ކްރޯމް ބްރައުޒާގައި "އޮން" ކުރުމުން، އެ މީހަކު އިންޓަނެޓްގައި އުޅޭ ގޮތް، "ބްރައުޒިން ހިސްޓްރީ" ގައި ރެކޯޑެއް ނުކުރާނެ އެވެ. އަދި ބޭނުންކުރާ ޑިވައިސްގައި ވެސް އެ ފަދަ މައުލޫމާތު ރައްކައެއް ނުކުރާނެ އެވެ.\nއެކަމަކު، ކަމަކުދާކަށް ނެތެވެ. ގޫގުލް އަދި ގޫގުލްގެ ބެލެނިވެރި ކުންފުނި، އަލްފަބެޓް ގޮވައިގެން ބަޔަކު ކޯޓަށް ހިނގައްޖެ އެވެ. ދައުވާކުރަން ވެސް ވަނީ ހުށަހަޅައިފަ އެވެ. ދައުވާކުރި ތިން މީހުންގެ މަސްލަހަތަށް މައްސަލަ ނިމިއްޖެ ނަމަ،5ބިލިއަން ޑޮލަރުން ގޫގުލް ޖޫރިމަނާކުރާނެ އެވެ. އެ މީހުން ދައުވާގައި ކަނޑައަޅާފައި ވާ އަދަދަކީ މިއީ އެވެ.\nއިންކަގްނީޓޯ މޯޑާ ބެހޭ ގޮތުން އަހަރެމެންނަށް އެނގިފައި އޮތީ، އެއީ ސެކިއުރިޓީ ފީޗާއެއްގެ ގޮތުގައި، ގޫގުލްގެ އެޕްލިކޭޝަންތަކުގައި ހިމަނާފައި ވާ ފަށަލައެއް ކަމަށެވެ. އެހެންކަމުން، މި ފަށަލަ ގާއިމުކޮށްފައި ހުރި އެޕްލިކޭޝަންތައް ބޭނުންކުރާ މީހުންނަށް، އިންކަގްނީޓޯ މޯޑަކީ ހިމާޔަތްވުމަށް ފަރުދާއެއް ކަމަށެވެ. އިންކަގްނީޓޯ މޯޑުން ބްރައުޒްކުރުމަށް "ނިއު ވިންޑޯ"އެއް ހުޅުވާލުމުން ދޭ އިރުޝާދުން ވެސް ނެގެނީ މި ކަހަލަ މާނައެކެވެ. ރަނގަޅަށް ކިޔައި ކަނުލައިއެހުމުން އަރަނީ އޮޅުމެވެ.\nގޫގުލް ގޮވައިގެން ކޯޓަށް ދިޔަ މީހުން ބުނަނީ، އިންކަގްނީޓޯ މޯޑަކީ އޮޅުވާލުމެއް ކަމަށެވެ. މިއީ ވަރަށް ހީލަތްތެރިކަމާ އެކު ގޫގުލުން ބޭނުންކުރާ ފީޗާއެއް ކަމަށް ވެސް އެ މީހުން ބުނެ އެވެ. މި ފީޗާ ބޭނުންކުރުމަކުން، ބްރައުޒްކުރާ މީހުންނަށް ރައްކާތެރިކަމެއް ނުލިބޭ ކަމަށް ވެސް ދައުވާގައި ބުނެފައި ވެ އެވެ.\nގޫގުލްގެ އަސާސީ ވިޔަފާރި އަކީ އިސްތިހާރުކުރުމެވެ. އޮންލައިން ޕޯޓަލްތަކުގައި އިސްތިހާރުކޮށްދިނުމެވެ. ފަރުދީ މައުލޫމަތަކީ ގޫގުލް އަށް ރަނެވެ. އެހާ ވެސް އަގުހުރި އެއްޗެކެވެ. އެހެންކަމުން، ކޮންމެ މޯޑެއްގައި ބްރަޒްކުރި ނަމަވެސް، އެއީ ގޫގުލް އަށް ދޫކޮށްލެން ނެތް އެއްޗެއްކަން މި އޮތީ ގާތްގަނޑަކަށް ސާބިތުވެފަ އެވެ. ގޫގުލް އަށް ފާއިތުވި އަހަރު، 2019 ގައި އިސްތިހާރު ވިޔަފާރިން 98 ބިލިއަން ޑޮލަރު ލިބިފައި ވެ އެވެ.\nގޫގުލުން ފަރުދީ މައުލޫމާތު ބޭނުންވަނީ، ވަކި ވަކި ފަރުދުންނަށް އިސްތިހާރުތައް އަމާޒުކުރުމަށެވެ. އޮންލައިން ވެބްސައިޓްތަކަށް ވަދެ މީހުން ކުރާ ކަންކަން ބަލައި، އަދި މީހުން ހޯދާ ތަކެތި ދެނެގަނެ އެ ފަދަ ވިޔަފާރިތަކާ ގުޅުން ހުރި އިސްތިހާރުތައް އެ މީހަކަށް ދެއްކުމަށެވެ. އަދި ގޫގުލުން ދައްކާ ސައިޓްތަކުން ވިޔަފާރިކުރުވުމަށެވެ.\nގޫގުލްއާ ގުޅުން ހުރި އެހެން ބްރައުޒާތަކުން ވެސް ކުރާނީ އެއް ކަމެއްކަން މި އޮތީ ސާފުވެފަ އެވެ. މައިކްރޮސޮފްޓް އެޖް ބްރައުޒާއިން ސިއްރިއްޔާތުގައި އިންޓަނެޓަށް ވަނުމަށް "އިންޕްރައިވެޓް ބްރައުޒިން" ޓެބެއް ހުޅުވާލުމުން ވެސް ފަރުދީ ރައްކާތެރިކަން ކަށަވަރުކޮށްދޭ ކަމަށް ބުނެ އެވެ. މޮޒިއްލާގެ ފަޔާފޮކްސްގެ "ޔޫއާ އިން އަ ޕްރައިވެޓް ވިންޑޯ"ގެ އަޚުލާގީ ވައުދަކީ ވެސް ފަރުދުން ހިމާޔަތްކުރުމެވެ.\nގޫގުލް އަށް މިހާރު އޮތީ ވާނުވާ އޮޅުންފިލުވައިދީ، ދައުވާއިން ސަލާމަތްވުމެވެ. އެކަމަކު، ގޫގުލުން އޮތީ މި މައްސަލާގައި ފުކެއް ދޫކުރާ ގޮތަކަށް ނޫނެވެ. ބުންޏެވެ. ގަދަޔަށް ހިފާނަމެވެ.\nއިތުރު ލިޔުންތައް ގޫގްލް ގޫގްލް ކްރޯމް އެންޑްރޮއިޑް މައިކްރޮސޮފްޓް ވިންޑޯޒް މޮޒިއްލާ ފަޔާފޮކްސް\nމައިކްރޮސޮފްޓް "އެޖް" އަށް އާ ލޯގޯއެއް\nގޫގުލް އަށް ވާވޭ މުހިންމުވެއްޖެ\nމައިކްރޮސޮފްޓް އެޖް ރައްކާތެރިއެއް ނޫން\nބޮލީވުޑްގެ ކޮމީޑިއަން ޖަގްދީޕް މަރުވެއްޖެ\nކޮވިޑް-19ގެ ވެކްސިނާއި ކަކުންޏެއްގެ ނޫ ލޭ!\n21 hours ago 28\nއެކެއްގެ 74 ކޮންޓެކްޓްސް، 33 ދިވެއްސަކު ޕޮޒިޓިވް\nސުޝާންތުގެ މަރާ އެކު ކަރަން ގެއްލިއްޖެ


Ladakh ge kurimathi lun: us binthah hifan kuraa hanguraamaeh - Hali News\nލަދާކްގެ ކުރިމަތިލުން: އުސްބިންތައް ހިފަން ކުރަން ކުރާ ހަނގުރާމައެއް (ރިޕޯޓް)\n24 September 2020, 20:19\nހަނގުރާމައަށް ތައްޔާރުވުމަށް އޯޑަރު ދިނުން:\nމިއަހަރުގެ އޮގަސްޓް 28ގައި ޗައިނާގެ ސެންޓްރަލް މިލިޓަރީ ކޮމިޝަން (ސީއެމްސީ) އިން ނެރުނު އޯޑަރެއްގައި ލައިން އޮފް އެކްޗުއަލް ކޮންޓްރޯލް (އެލްއޭސ) ގެ ހުރިހައި ޔުނިޓްތަކާއި ކޮމާންޑަރުންނަށް އަންގާފައި ވަނީ އިންޑިއާއިން ކުރިމަތި ވެދާނެ ހާލަތަކަށް ހުރިހައި ޔުނިޓަކުންވެސް ތައްޔާރަށް ތިބުމަށެވެ. މި އޯޑަރުގެ ދަށުން އެއްވެސް ޔުނިޓަކަށް ނުރައްކަލެއް ދިމާވެއްޖެނަމަ ބާރުގެ ބޭނުންކުރުނަށް ހުއްދަ ދީފައި ވެއެވެ. މީގެ މާނައަކީ ސެންޓްރަލް މިލިޓަރީ ކޮމިޝަނުން ޓިބެޓްގައި ތިބޭ ހުޅަނގު ސަރަހައްދުގެ ކޮމާންޑަރުންނަށް އިންޑިއާއާ ދެކޮޅށް ބާރުގެ ބޭނުން ކުރުމަށް ހުއްދަ ދިނީ ބާވައެވެ؟\nސަރަހައްދުގެ ދެބަސްވުން އައު ހަރުފަތަކަށް\n2017ގައި ޗައިނާއިން އިންޑިއާއަށް ގަނާ ކުރިއޮތު ޑޯކްލަމްގައިވެސް ހަމަލަތައް ބަދަލުކުރުމަށް ހުއްދަ ދީފައިވަނީ ސެންޓްރަލް މިލިޓަރީ ކޮމިޝަނުންނެވެ. ޗައިނާގައި ހަނގުރާމަ ވެރި ހަމަލާތައް ދިނުމަށް އޯޑަރުދޭ ފަރާތަކީ ސެންޓްރަލް ކޮމާންޑެވެ. ޗައިނާގެ ސަރަހައްދު ހުރަސްކޮށް އެއްވެސް ހަމަލައެއް ދެވޭނީ ސީއެމްސީގެ ހުއްދައާއެކުގައެވެ. މާނއަކީ، ލަދާކްގައި އިންޑިއާ ޗައިނާގެ ހަމަނުޖެހުން އައު ހަރުފަތަކަށް ގެންދަން ޗައިނާއިން ބޭނުން ވެއެވެ.\nކިޔާލަން: ގެލްވާން ވާދީއަށް ނަން ދީފައިވަނީ ކަޝްމީރުގެ ޣުލާމް ރަސޫލް ގެލްވާނުގެ ނަމުން\nއޯގަސްޓް 29އާއި 30ގައި ދީފައިވާ ހަމަލާތަކުން އިންޑިއާއިން ރައްދު ދިނުމުން ޗައިނާއަށް ސިހުމެއް ލިބުނެވެ.\nލަދާކްގެ އުސްބިންތައް ކޮންޓްރޯލް ކުރުމަށް ޗައިނާއިން ކުރަމުންދާ މަސައްކަތަކީ ދެ ސަބަބަކާ ލައިގެން ކުރަމުންދާ މަސައްކަތެކެވެ.\nފުރަތަމަ ކަމަކަށް ޗައިނާއިން ބޭނުންވަނީ މިތާގެ ޖިއޮގްރަފީގެ ހާލަތުން ޗައިނާއަށް ފައިދާއެއް ލިބުމެވެ. ޗައިނާގެ އަމަލުތަކުން ދައްކަނީ 1993ން ފެށިގެން ދެގައުމުން ސޮއިކޮށްފައިވާ ހުރިހައި އެއްބަސްވުންތައް ޗައިނާއިން ބާތިލް އެއްޗަކަށް ހަދާފައިވާ ތަނެވެ.\nއައު އަހަރުގެ ފުރަތަމަ އޯޑަރު:\nޝިންހުއާ ނޫހުން3ޖެނުއަރީ 2020ގައި ރިޕޯޓްކޮށްފައިވާ ގޮތުގައި ރައީސް ޝީ ޖިންޕިން ވަނީ ތަމްރީނުގެ ބޭނުމަށް ސިފައިން ރުކުރުވާލުމަށް އަމުރު ބެރުއްވާފައެވެ. މިއީ 2020ގައި ސިއެމްސީން ނެރުނު އެންމެ ފުރަތަމަ އޯޑަރެވެ. މި އޯދަރުގައި ބާރުއަޅާފައިވަނީ ހަގީގީ ހަނގުރާމައިގެ ހާލަތެއް ކުރިމަތި ކުރުވައި ސިފައިންގެ ކުޅަދާނަކަން ވަރުގަދަ ކުރުމަށް މަސައްކަތް ކުރުމަށެވެ.\nޗައިނާ ސަރުކާރުގެ ނޫހެއްކަމުގައިވާ ގްލޯބަލް ޓައިމްސްއިން6ޖެނުއަރީގައި ރިޕޯޓް ކޮށްފައިވަނީ އިންޑިއާއާ އިންވެގެންވާ ޓިބެޓް ސަރަހައްދުގައި ޗައިނާ ސިފައިން އަސްކަރީ ތަމްރީންތައް ފަށާފައިވާ ކަމަށެވެ. އަދި މީގައި އެންމެ ފަހުގެ ހަތިޔާރު ބޭނުން ކުރާކަމަށްވެސް ރިޕޯޓް ކުރިއެވެ.\nޗައިނާ ސިފައިންގެ މި ތަމްރީންގައި އެހެން ފަހަރު ފަހަރާ ތަފާތުވާކަމަކީ، ބޯޑަރު ބަލަހައްޓާ ސިފައިންނާ ގާތުން މިމީހުންގެ ތަމްރީންތައް ބޭއްވުމެވެ.\nސިފައިން ގެލްވާން ވާދީއަށް ގެނައުމަށްފަހު، ޗައިނާ ސިފައިން ހަތަރު ދިމާއަކުން އިރުމަތީ ލަދާކަށް ވަދެގަތެވެ. މިކަން ހިނގާފައި ވަނީ5އަދި 8 މޭ 2020ގައެވެ.\nކިޔާލުމަށް: ގެލްވާން ކުރިމަތިލުމުގައި ފާހަގަ ކުރެވޭ ކަންކަން\nއޮޅުވާލުމަށް މަޢްލޫމާތު ދިނުން:\nޗައިނާގެ މިސްމީޑިއާ ޕްލެޓްފޯމް ބައިޑޫގައި5މޭގެ ތާރީޚްގައި ޝާއިއުކޮށްފައިވާ ސްޓޯރީއަކަށް ބަލާލަން ޖެހެއެވެ.\nމީގައި ޖަޕާނުން ރުޔޫކޫ ޖަޒީރާ ހިފައި، ޖަޕާނުގެ ބައެއްގެ ގޮތުގައި ހެދި ގޮތުގެ ވާހަކައާއި އިންޑިއާއިން ސިއްކިމް އިންޑިއާގެ ތަނެއްގެ ގޮތުގައި ހެދި ގޮތުގެ ވާހަކައަށް އިޝާރާތް ކޮށްފައި ވެއެވެ.\nމި ސްޓޯރީގައި ބުނެފައިވަނީ ސިއްކިމް އަކީ ހަގީގަތުގައި ޗައިނާގެ ބައެއް ކަމަށާއި އިނގިރޭސިން މިތަން އެމީހުންގެ އިސްތިއުމާރުގެ ދަށަށް ގެނައީ ކަމަށާއި ދެވަނަ ބޮޑު ހަނގުރާމައަށްފަހި ވެސް ސިއްކިމް މިނިވަން ނުވި ކަމަށާއި އެހެން ނަމަވެސް އަލަށް މިނިވަންވި އިންޑިއާއިން ސިއްކިމް ހިފީކަމުގައެވެ.\nއަލުން ސިއްކިމް ޗައިނާއަށް ލިބުމަކީ ނާދިރު ކަމެއްކަމަށްވެސް މީގައި ބުނެފައި އޮތެވެ. އަދި ސިއްކިމް ހިފި ހިފުމަށް ދެކޮޅުހެދި ހަމައެކަނި ގައުމަކީ ޗައިނާ ކަމަށާއި އިންޑިއާއިން ސިއްކިމް އެއްކޮށްލުމަށް އަދިވެސް އާނބަސް ދީފައި ނުވާކަމުގައި ބުންޏެވެ.\nބައިޑޫގައި5މެއި ގައި އޮތް އެހެން ސްޓޯރީއެއްގައި ބުނެފައި ވަނީ "އިންޑިއާއިން އަނެއްކާވެސް ޗައިނާއާއެކު ސަރަހައްދުމަތީ ހަމަނުޖެހުމެއް ފެށީ ބާވައެވެ؟" މިފަދައިންނެވެ.\nމޭ މަހުގެ5އަދި6ގައި ޗައިނާއިން ސިއްކިމްއާ ލަދާކަށް އެއްފަހަރާ އަމާޒު ކުރީ މިސަބަބާލައިގެން ކަމަށް ބެލެވެއެވެ. ފަހުން ޗައިނާއިން ސަމާލުކަން ދިނީ ހަމައެކަނި ލަދާކަށެވެ.\nމޭ މަހުގެ ކުރީކޮޅު ޗައިނާ ސިފައިން ލަދާކަށް ދިން ހަމަލާގައި ޕާންގޮންގ ލޭކްގެ އައްސޭރިފަށް އެމީހުންގެ ކޮންޓްރޯލްގެ ދަށަށް ގެނައެވެ. އަދި ފާހަގައެއް ކަމަށް ބެލެވޭ ފިންގަރ4އާއި ފިންގަރ 8 އާ ދެމެދުން 8 ކިލޯމީޓަރުގެ ބިން ހިފިއެވެ.\nޗައިނާއިން ވަނީ މި ބިންތައް ދޫކޮށް ދިއުމަށް ދެކޮޅު ހަދާފައެވެ.\nމި ހިސާބުގެ ޖިއޮގްރަފީގެ ފާހަގަތައް ކަމަށްވާ ފިންގަރ އިން އިޝާރާތް ކުރެވޭ ތަންތަނަކީ، ފަރުބަދައިގެ ބޭރުން ނިކުމެފައި ހުންނަ އަށް މުއްޔަކަށް ކިޔާ ނަން ތަކެވެ. މި އަށް މުއްޔަކީ، އަށް ފިންގަރ އެވެ.\nއިންޑިއާ ސިފައިން މީގެ ކުރިން ދިޔައީ ފިންގަރ 8 އާ ހަމައަށް ފޯރި މަރަމުންނެވެ. މި ތަންތަނަކީ، ޕާންގޮންގ ލޭކްގެ ކައިރި ތަންތަން ކަމުން މިތަނުގެ ޖިއޮގްރަފީ ޗައިނާއަށް މުހިންމެވެ.\nތައްޔާރީ ހާލަތަށް ތިބުމަށް އެންގުން:\n25 މޭ ގައި ރައީސް ޝީ އޯޑަރު ދެއްވާފައި ވަނީ ކޮރޯނާ ވައިރަސްގެ ތެރޭގައިވެސް ޗައިނާ ސިފައިން ތަމްރީންވެ، ހަނގުރާމައަށް ތައްޔާރަށް ތިބުމަށެވެ. ސަރުކާރު މީޑިއާއިން ބުނެފައިވަނީ ހަނގުރާމައިގެ ތައްޔާރީ ހާލަތުގައި ގައުމުގެ ސިޔާދަތު ދިފާއު ކުރުމަށް ޗައިނާ ސިފައިން ތިބުން މުހިންމު ކަމުގައެވެ. އަދި ޗައިނާގެ އެތެރޭގައި ކޮރޯނާ ވައިރަސްއާ ހަނގުރާމަ ކުރުމަށްފަހު، ބޭރުގައިވެސް ޗައިނާގެ ދިފާއުގައި ހަނގުރާމަ ކުރުމަށް ސިފައިން ތައްޔާރަށް ތިބުން މުހިންމު ކަމުގައި ޝީ ވިދާޅުވިއެވެ.\n15 ޖޫން ގައި ޗައިނާ ސިފައިންނާއި އިންޑިއާ ސިފައިންނާ ކުރިމަތިލުން ހިނގުމުން އިންޑިއާއިން ބެލީ މިއީ އާދައިގެ ކޯޅުމެއް ނޫން ކަމުގައެވެ. މި ކުރިމަތި ލުމުގައި ޗައިނާ ސިފައިންގެ އެތައް ބްރިގޭޑަކާއި ޑިވިޜަނެއް ބައިވެރިވިއެވެ.\nމިފަހަރު ޗައިނާ މީހުން ތިބީ، ކަމަރުބަނދެގެން، ބިންގަރާސް ކޮނެ ތއްޔާރަށެވެ. އަދި ބޮޑެތި ހަތިޔާރުވެސް ޖަމާކޮށްގެންނެވެ.\nކުރިން ޗައިނާ ސިފައިންނާއި އިންޑިއާ ސިފައިންގެ ކުރިމަތިލުމާ މިފަހަރުގެ ކުރިމަތިލުން ތަފާތުވެގެން ގޮސްފައިވަނީ މި ސަބަބާ ހެދިއެވެ.\nއޮގަސްޓްގެ 29އާއި 30ގައި ޗައިނާ ސިފައިން މަސައްކަތް ކުރީ ފިންގަރ4އާ ދިމާލުން އުސްބިންތަކުން އިންޑިއާ ސިފައިން ފައްސާލައި އެތަނަށް ވެރިވެ ގަންނާށެވެ. މިއިން އިންޑިއާ ސިފައިންނަށް މި މައިދާނުގައި ރަނަގަޅު ކޮންޓްރޯލެއް އޮތްކަން އިހުސާސް ވެގެން ދިޔައެވެ.\nމިހާދިސާއަށް ފަހު ޗައިނާއިން ހަތްހާހެއްހާ ސިފައިން މިތަނަށް ޖަމާކުރިއެވެ. އަދި މިތާނގެ ކަށިނަރުތައް ނައްޓަންވެސް މަސައްކަތް ކުރިއެވެ. މިއާއެކު ޗައިނާ ސިފައިން ފަހަތަށް ޖެހުމަށް އިންޑިއާއިން އިންޒާރުދީ އެމީހުން ފަހަތަށް ޖައްސާލިއެވެ.\nއުސްބިންތައް ކޮންޓްރޯލް ކުރުމުގެ މުހިންމުކަން:\n1990ގެ ކަރުގީލްގެ ހަނގުރާމައިން އެނގިގެން ދިޔައީ، އުސްބިންތައް ކޮންޓްރޯލް ކުރާ ބަޔަކަށް މޮޅު ލިބޭނެ ކަމެވެ.\nޗައިނާއިންވެސް ފިންގަރ4ކޮންޓްރޯލް ކުރަން ބޭނުންވަނީ މިސަބަބާ ހެދިއެވެ. މިއިން ކޮންމެ މުއްޔެއް ހިފަހައްޓާ ފަރާތަކަށް ޖެހިގެން އޮންނަ ހަ ކިލޯ މީޓަރާއި އަށް ކިލޯމީޓަރުގެ ބިން ކޮންޓްރޯލް ކުރެވެއެވެ.\nލަދާކްގެ ކުރިމަތިލުމުން އެނގިގެން ދިޔަ ކަމަކީ، ޗައިނާއިން ކުރިން އެއްބަސްވެފައިވާ ހުރިހައި އެއްބަސްވުންތަކާ ޚިލާފްވެފައިވާ ކަމާއި، އަދި އިންޑިއާއިން ޗައިނާގެ މައްޗަށް ޓެކްޓިކަލް ކުރިއެރުމެއް ހޯދައި އުސް ބިންތައް ކޮންޓްރޯލް ކޮށްފައިވާ ކަމެކެވެ.\nއިތުރު ލިޔުންތައް އިންޑިއާ ލަދާކް


ޔަތީމު ކުއްޖެއް އަމިއްލަކޮށް އާޒިމްގެ ދެމަފަރިން ދެއްކި ނަމޫނާ\n25 އަހަރު ފަހުން ޔަތީމު ކުއްޖެއް އަމިއްލަކޮށް އާޒިމްގެ ދެމަފަރިން ދެއްކި ނަމޫނާ\n16 ޖޫން 2022 - 09:51 0\n"އެންމެ ފުރަތަމަ ބޭބީ ގެއަށް ގެނައި ދުވަހުން ފެށިގެން އަމިއްލަ ދަރިއެއް ލިބުނު ކަމުގެ އިހުސާސް ކުރެވުނު. ބުނެދޭން ނޭންގޭހާވެސް އުފާވި. މިހާ ގިނަ ދުވަސްކޮށްފަ ދަރިއަކު އަމިއްލަ ކުރަން، މައިން ބަފައިންގެ ލޯބި ދޭނެ ކުއްޖަކު ލިބުނީމަ،"\nދަރިއަކު ހޯދުމަށް އުތުރުގެ ރަށަކަށް ނިސްބަތްވާ، އަހުމަދު އާޒިމްގެ ދެމަފިރިން ކުރި 25 އަހަރުގެ ދިގު އިންތިޒާރުގައި ކުލަ ޖެހި ދިރިއުޅުމަށް އުފާވެރިކަން ގެނެސްދިން ގޮތުގެ ވާހަކަ އޭނާ ފެށީ ހިނިތުންވުމާ އެކު އެވެ.\nދެ އަހަރުގެ މަސައްކަތުން ދައުލަތުން ޔަތީމު ކުއްޖަކު ބަލަން އެ ދެމަފިރިން ހަވާލުވީ އެވެ. އެއީ ކިހާ ބޮޑު ޒިންމާއެއްކަން މީގެ ކުރިން ތަޖުރިބާ ކުރެވިފައި ނުވި ނަމަވެސް އެ ދެމަފިރިންނަށް ދަރިއެއްގެ ލޯބި ދެވޭނެކަން ޔަގީންވާތީ އެވެ.\nއަހަރު ނުވާ އާލާ ގެނެސް ބަލަން ފެށުމަކީ އެ ދެމަފިރިންގެ އިތުރުން އާއިލާއަށްވެސް ލިބުނު އުފާވެރިކަމެކެވެ.\n"އާއިލާ މީހުންވެސް ނުފެނި، އެހެން ދުވަހެއް ދިޔަސް، ގުޅާނެ. ހާލު ބަލާނެ. ވަރަށް ލޯބިވޭ ހަމަ އެންމެންވެސް. އަމިއްލަ ދަރިއެއްހެން ލޯބިދޭ،" އާޒިމް ކިޔައިދިނެވެ.\nދީނުގައި ޔަތީމު ކުދިން ބެލުން\nޔަތީމު, ފަގީރު އަޅާލާނެ މީހަކު ނެތިފައި ތިބި ކުޑަކުދިން އެމީހެއްގެ އަމިއްލަ ދަރިއެއް ފަދައިން ތަރުބިއްޔަތުކޮށް މުޖްތަމައު ތެރެއަށް ނެރެދިނުމަކީ އިސްލާމް ދީން އެކަމަކަށް ވަރަށް ބޮޑަށް ބާރު އަޅާ ކަމެކެވެ.\nހާއްސަގޮތެއްގައި އާއިލާ ގެއްލި ގޮސްފައިވާ ކުދީން، ނުވަތަ ހާދިސާ އެއް މެދުވެރިވެގެން އާއިލާ އެއް ނެތް ކުދީންނެވެ. ނުވަތަ އެނޫންވެސް ގޮތަކުން އަޅާލާނެ މީހަކު ނެތިފައިވާ ތުއްތު ކުދިންނެވެ. ނަމަވެސް، އެކަން ކުރަން އޮންނަނީ ކުއްޖާގެ ނަސަބު ބަދަލުކުރުމަކާ ނުލާ އެވެ.\nކުޑަކުދިންގެ ހިޔާ ނުވަތަ ދައުލަތުގެ ބެލުމުގެ ދަށުގައި ވެސް ތިބެނީ މިފަދަ ކުދީންނެވެ. ޔަތީމު ވެފައި ތިބޭ ކުދީންނެވެ. މައިންބަފައިންގެ އަޅާލުން ނުލިބޭ ނުވަތަ އެކުދިން ބެލުމަށް މައިންބަފައިން ނުކުޅެދިފައި ތިބޭ ކުދީންނެވެ. ޖިންސީ ގޯނާގެ ޝިކާރައަކަށްވެފައިވާ ކުދީންނެވެ.\nއެ ކުދިން އެދިއެދި ތިބެނީ އަޅާލުމާއި އޯގާތެރިކަމެވެ. އާއިލާއެއްގެ ފުރިހަމަ ލޯތްބެވެ.\nއެކަމަކު އެ އެދުމުން މަހުރޫމްވެފައިވާ އެތަކެއް ކުދީންނެއް ކުޑަކުޑަ ރާއްޖޭގައި ވެސް އެބަތިއްބެވެ.\nހިޔާ އާއި އަމާންވެށި؛ އަދަދުތަކުން\nދަ ކްރައުން ކޮމްޕެނީ އިން ސަރުކާރަށް ދިން ހިލޭ އެހީއެއްގެ ދަށުން އިމާރާތްކޮށް، 2006 ވަނަ އަހަރު ހުޅުވި "ކުޑަކުދިންގެ ހިޔާ" އަކީ މައިންބަފައިން ނުވަތަ ޝަރުއީ ބަލަދުވެރިން ނެތް އަދި އެ ކުދިން ބަލާނެ އެއްވެސް މީހަކު ނެތިގެން ނުވަތަ އެކިއެކި މައްސަލަތަކުގައި މައިންބަފައިން ބަންދުވެގެން ބެލޭނެ އެހެން ގޮތެއް ނެތިފައިވާ ކުދިން ބޭތިއްބުމަށް ދައުލަތުން ގާއިމް ކުރި ތަނެކެވެ. އަދި އެ ފަހުން، 13 އަހަރުން ދަށުގެ ކުދިން ބައިތިއްބާނެ ތަނެއް ކަމަށް ހުޅުމާލެ "ފިޔަވަތި" ހަމަޖެއްސި އެވެ.\nއެކި އެކި ސަބަބުތަކާ ގުޅިގެން ދައުލަތުގެ ބެލުމުގެ ދަށަށް ނެގޭ ކުޑަކުދިން އިޖުތިމާއީ އަދި އާއިލީ ގުޅުމުގެ ތެރެއިން ބޮޑުވުމުގެ ފުރުސަތު ފަހިކޮށްދިނުމުގެ ގޮތުން ރާއްޖޭގެ އެކި ސަރަހައްދުތަކުގައި ވަނީ މަރުކަޒުތައް ގާއިމްކޮށް ކުދިން ބަދަލުކުރުމަށް "އަމާންވެށި" ނަމުގައި ޕްރޮގްރާމެއް ފަށާފަ އެވެ.\nމި އަހަރުގެ މިހާތަނަށް 203 ކުދިން ދައުލަތުގެ ބެލުމުގެ ދަށުގައި އެބަ ތިއްބެވެ. އެއީ 89 އަންހެން ކުދިނަނާއި 114 ފިރިހެން ކުދިންނެވެ. އޭގެ ތެރެއިން 89 ކުއްޖަކު ދިރިއުޅެމުންދަނީ ފިޔަވަތީގަ އެވެ. އަދި 107 ކުއްޖަކު ދިރިއުޅެމުންދަނީ އަމާން ވެށީގަ އެވެ.\nމި އަހަރުގެ މިހާތަނަށް ހަތަރު ކުދިން ބެލުމަށް އާއިލާތަކަށް ހަވާލުކޮށްފައިވާއިރު، 17 ކުއްޖަކު ވަނީ އެ ކުދިންގެ އައިލާއާ ހަވާލުކޮށްފަ އެވެ. އޭގެ ތެރެއިން 18 އަހަރު ފުރިފައިވާ ހަތަރު ކުއްޖަކަށް ވަނީ ވަޒީފާގެ ފުރުސަތު ހޯދައިދީފަ އެވެ.\nދައުލަތުގެ ބެލުމުގެ ދަށުގައި ތިބި ކުދިންގެ ތެރެއިން ބަލަން ބޭނުން ވެގެން މި އަހަރު މިހާތަނަށް ފަސް އާއިލާއަކުން ހުށަހަޅާފައިވެ އެވެ. އާއިލާތަކާ ހަވާލު ކުރުމަށް ދެ ކުއްޖެއްގެ ކަންކަން އޮތީ ކޯޓު މަރުހަލާގަ އެވެ.\nފޮސްޓާ ކުރަންވީ ކީއްވެ؟\n"މިއީ ދީނީ ގޮތުން ބަލާއިރުވެސް ކޮށްދެވޭ ވަރަށް ބޮޑު ހެޔޮކަމެއް. އަދި ކުދިންނަށްވެސް އަޅުގަނޑުމެން އަޅާލުމުގައި މި ދެވޭ، އެހީތެރިކަން އެއީ އަސްލު އެންމެ ބޮޑު އެއް މަގްސަދަކީ. މިފަދަ ކުއްޖަކަށް އަޅުގަނޑުމެންގެ ފަރާތުން ލޯބި ލިބި އާއިލާއެއް ލިބުން،" އާޒިމް ބުންޏެވެ.\nދައުލަތުގެ ފަރާތުން ބެލެހެއްޓުމަށް ނަގާ ކުދިން ބަލަހައްޓާ ތަންތަނުގައި ދިރިއުޅޭ ކުދިންނަކީ ކުޑަކުދިންގެ ހިޔާއަށް ނަގާ ކުދިންގެ ގޮތުގައި ތިބެނީ "ލޭބަލް" ކޮށްފަ އެވެ. ކުޑަކުދިންގެ ހިޔާއިން ރަށްރަށުގެ އަމާންވެށި ތަކަށް ބަދަލު ކުރި ނަމަވެސް އެ ބޭއިންސާފު ލައްގަނޑުން ސަލާމަތެއް ނުވެ އެވެ.\n"އަމާންވެއްޓަށް" ބަދަލު ކުރިޔަސް އެކުދިންގެ "ކަޅު" މާޒީގެ ހިޔަނީގެ ބޭރަށް ނުކުމެވޭ ގޮތެއް ނުވެ އެވެ. ދެމެމުން، ފިރުކެމުން، މައްޗަށް އަރަން މަސައްކަތްކުރާ ކޮންމެ ފަހަރަކު، ފައިގައި ހިފައި ދަމާ ގެނެސް ހަމަ އެ ވަޅުގަނޑުގެ އަޑިއަށް ގަންބާލަ އެވެ.\nނޭނގި ވިޔަސް އަދި އެނގިގެން ވިޔަސް އެކަން ކުރަނީ މުޖުތަމައުގައި ތިބި އެކުދިންނަށްވުރެ "ގަދަރުވެރި" އެތައް ގޮތަކުން "ނަސީބު ރަނގަޅު" މީހުންނެވެ. އެ މީހުން، އެ ކުދިންގެ ހިތުގައި ލާފައިވާ ފާރުތައް ފަސޭހަވާން ފުރުސަތެއް ނުދެ އެވެ. ކުޑަކުދިންގެ ހިޔާގައި އުޅެ، އެ ތަނުން ޖެހުނު "ޔަތީމު" ލައްގަނޑު ހަޔާތުން ފިލުވާނެ ޖާގައެއް ނުދެ އެވެ. އަމުދުން، ރަނގަޅު އަހުލާގާއި ހުލްގު ދައްކައިގެން އެ މީހުންގެ މެދުން ހަމަހަމަ މަގާމެއް ހޯދާނެ ތަނެއް ނުދެ އެވެ.\nއެފަދަ ކުދިންގެ އެ ހާލަތާ މެދު ހަމްދަރުދީވެ އެ ކުދިންނަށްވެސް ރަނގަޅު މުސްތަގުބަލެއް ހޯދައި ދިނުމަށްޓަކައި އެ ކުދިން ބަލަން ބޭނުން މީހުންނާ ހަވާލު ކުރަން ޖެހޭ ކަމަށް ބައެއް މީހުން ދެކެ އެވެ.\n"ދަރިން ނުލިބޭ މީހުންނާއި، ދަރިން ހުއްޓަސް ތަނަވަސްކަން ހުރި މީހުން އެފަދަ ޔަތީމު ކުދިންނަށް ހަރަދުކުރަން ނުވަތަ ބަލަން ބޭނުންވާ މީހުންނަށް އެއީ ހަމަ ނަސީބެއް،" ދައުލަތުގެ ބެލުމުގެ ދަށުން ކުއްޖަކު ބަލަން ބޭނުންވެ އަދި އެ ފުރުސަތު ނުލިބި ހުރި މުހައްމަދު ބުންޏެވެ.\nވާހަކަ ދައްކާލި ގިނަ މީހުން ގަބޫލުކުރާ ގޮތުގައި ޖެންޑާއަށް ގެންދާ ކުދިން ބަލަން ތިބީ ތައްޔާރަށެވެ. ނަމަވެސް ރާއްޖޭގައި އެފަދަ ކުއްޖަކު ހޯދުމަށް ކުރަން ޖެހޭ މަސައްކަތް ގިނަ ކަން ފާހަގަ ކުރި އެވެ.\nފޮސްޓާ ކުރާނެ ގޮތް\n"ކުއްޖަކު ބަލަން ގެންނަން ބޭނުން. އެކަމަކު ކިހިނެތް ކަމެއް ނޭނގޭ ކުއްޖަކު ބަލަން ގެންނާނީ. ބައެއް މީހުން ހުރޭ ގެނެސްގެން ބަލާ. އެކަމަކު އަދި އެ ނަސީބުވެސް ނުލިބިފަ،" ޖެންޑާއިން ކުއްޖަކު ބަލަން ބޭނުންވާ މީހަކު ބުންޏެވެ.\nކުދިން ބަލަހައްޓައިދިނުމަށް އެދި ހުށަހަޅާނީ، މިނިސްޓްރީން އެކުލަވައިލައިފައިވާ "ދައުލަތުގެ ބެލުމުގެ ދަށުގައި ތިބޭ ކުދިން ބަލަހައްޓައިދިނުމަށް އެދި ހުށަހަޅާ ފޯމު" އިންނެވެ. އެ މީހަކު ދިވެއްސަކަށް ވުމުގެ އިތުރުން އުމުރުން 25 އަހަރާއި 65 އަހަރާ ދެމެދުގެ މީހަކަށް ވާން ޖެހެ އެވެ.\nކުއްޖަކު ބެލުމަށް ޝައުގުވެރިކަން ފާޅުކުރާ މިހަކީ ހައްދެއް ކަނޑައެޅިފައިވާ ކުށެއް ކޮށްފައި ނުވާ މީހަކަށްވެސް ވާން ޖެހެ އެވެ.\nދައުލަތުގެ ބެލުމުގެ ދަށުގައި ތިބ ކުދިން ބެލެހެއްޓުން ހަވާލުކުރުމާ ބެހޭ އުސޫލުގެ ދަށުން ބެލުމުގެ ފުރުސަތު ދޭނީ، ދައުލަތުގެ ބެލުމުގެދަށުގައިވާ ކުދިންގެ ތެރެއިންވެސް ވަކި ޝަރުތު ތަކެއް ހަމަވާ ކުދިންނަށެވެ.\nދައުލަތުގެ ބެލުމުގެ ދަށަށް ގެނެވޭ ކުދިންގެ ތެރެއިން، އެ ކުދިންގެ މައިންބަފައިން ނުވަތަ ޝަރުއީ ބަލަދުވެރިން ދުނިޔޭގައި ތިބެމެ ނުބަލާ ދޫކޮށްލާ ކުދިން ނުވަތަ ބެލުމަށް އިންކާރުކޮށްފައިވާ ކުދިން.\nދައުލަތުގެ ބެލުމުގެ ދަށަށް ގެނެވޭ ކުދިންގެ ތެރެއިން އެއްވެސް ސަބަބަކާހުރެ އެ ކުދިންގެ އާއިލާއާއެކު ދިރިއުޅެވެން ނެތް ކުދިން.\nދައުލަތުގެ ބެލުމުގެ ދަށުގައި ކުދިން އުޅެފައިވާ މުއްދަތުގައި އާއިލާގެ ފަރާތުން ކުދިންނާ ބައްދަލުނުކޮށް، ހާލު ވެސް ބަލައިނުލާ އަދި އާއިލާގެ ފަރާތުން ކުދިންނާ ގުޅުމެއް ނުބާއްވާ ކުދިންކަމަށް ރެކޯޑުތަކުން ފެންނަ ކުދިން.\nދައުލަތުގެ ބެލުމުގެ ދަށުގައި ކުދިން އުޅެފައިވާ މުއްދަތުގެ ތެރޭގައި އާއިލާގެ ފަރާތުން ކުދިންނާ ބައްދަލުކޮށް، ހާލު ބަލައި އަދި އާއިލާގެ ފަރާތުން ކުދިންނާ ގުޅުން ބޭއްވި ނަމަވެސް، ކުދިން ބެލުމަށް ނުވަތަ ކުދިންނާ ހަވާލުވުމަށް އާއިލާގެ ހާލަތު ހުރި ގޮތުން އުޒުރުވެރިވާ އާއިލާތަކުގެ ކުދިން.\nކުދިން ބެލުމަށް ޝައުގުވެރިކަން ފާޅުކޮށްފައިވާ ފަރާތްތަކުގެ ތެރެއިން ކުއްޖާ ބެލެހެއްޓުމަށް ހަވާލުކުރާނީ ކުއްޖާ ހަވާލުކުރެވޭ ފަރާތުގެ ހާލަތު ދެނެގަތުމަށް ހަދާ އެސެސްމެންޓު ގައި ހުރި މައުލޫމާތަށް ބަލާ ފޮސްޓާ ޕެނަލުން ނިންމާ އާއިލާއަކަށް ނުވަތަ މީހަކަށެވެ.\nކުއްޖާ ބެލެހެއްޓުމާއި ތަރުބިއްޔަތުކުރުމާ ގުޅޭ ގޮތުން، އާންމުކޮށް މައިންބަފައިންގެ މައްޗަށް ދަރިން ބެލެހެއްޓުމާއި ތަރުބިއްޔަތު ކުރުމުގައި މަތިކޮށްފައިވާ އެންމެހައި ޒިންމާތައް، ކުއްޖާ ބަލަހައްޓާ ފަރާތުގެ މައްޗަށް ވެސް ހިނގާނެ އެވެ.\nދައުލަތުގެ ބެލުމުގެ ދަށުގައި އާއިލާގެ އަޅާލުމާއި އޯގާތެރި ލޯބި ނުލިބޭ ހާލު އާއިލާގެ މެމްބަރެއްގެ އަޑު އަހާލަން ލިބުމުގެ ނަސީބު ނުލިބެނީ ކިތައް ކުދިންނަށްތޯ މުޅި މުޖުތަމައު އަމިއްލަ ނަފްސާ ސުވާލުކުރަންޖެހެ އެވެ.\nދައުލަތުގެ ބެލުމުގެ ދަށަށް ނަގާ ކުދިންނަކީ އެއްވެސް ހާލެއްގައި ކުށްވެރިވެގެން ނަގާ ކުދީންނެއް ނޫނެވެ. އެކަމަކު އެ ކުދިން އެ ބޭނުންވާ ރައްކާތެރިކަން ފޯރުކޮށްދޭނެ ފަރާތެއް ނެތުމުގެ ސަބަބުން އެ ކުދިން ދައުލަތަށް ނެގޭ ހިސާބުން އެ ކުދިންނާ މެދު މީހުން ދެކޭ ގޮތް ބަދަލުވެގެންދެ އެވެ. އެ ކުދިންނަކީ ގޯސް އާދަތަކަށް ހުށަހެޅިފައިވާ، މުޖުތަމައުއަށް ހުރި ނުރައްކަލެއްގެ ގޮތުގައި ބަލަންފަށަ އެވެ.\nހަމަޖެހުމުގެ ނޭވާއެއް ދޫކޮށްލުމަށް ފަހު އެ ކުދިންގެ އިހުސާސްތަކާއި ވާހަކަތަކާމެދު ވިސްނާލަންޖެހެ އެވެ. އެ ކުދިން ހަމައެކަނި ބޭނުން އެވަނީ މުޖުތަމައުގެ ބަލައިގަތުމެވެ. މަންމަ އާއި ބައްޕައެއްގެ އޯގާތެރިކަމާއި ލޯތްބެވެ. އާއިލާއެއްގެ އަޅާލުމާ އެއްބާރުލުމެވެ.\nމިއީ މިކަމުގެ ވިސްނުން ބަދަލުކުރަންޖެހޭ ސަބަބެވެ. މުޖުތަމައުއިން އެ ކުދިން ބަލައިގަންނަން ޖެހެ އެވެ. ނުވިސްނޭ ކަންކަމުގެ ހެޔޮ ނުބައި ވަކިކުރަން ނޭނގޭ އުމުރުގައި ގެންގޮސް ގޮތްނޭނގޭ ބައެއްގެ އަތްމައްޗަށް ދާން މަޖުބޫރުވީ ނަމަވެސް އެއީ އެކުދިންގެ ކުށެއް ނޫންކަން އެހެން މީހުންނަށް އެނގި، ވިސްނެންވެއްޖެ އެވެ.\nއެ ކުދިންނަކީ މުޅި ދިވެހި މުޖުތަމައުގެ ލޯތްބާއި އަޅާލުން ބޭނުންވާ ކުދިން ތަކެއްކަން އެނގި އެ ކުދިން ބެލުމަށް އެހެން މީހުން ހޭލުންތެރިވެސް ވާން ޖެހެ އެވެ.\nޖެންޑާ މިނިސްޓަރު އައިޝާ ދީދީ\nނިކަމެތި ކުއްޖެއްގެ ބެލެނިވެރިކަމުގެ ޒިންމާގެ މިސާލެއް\n160 މިލިއަނަށްވުރެ ގިނަ ކުޑަކުދިންނަށް މަސައްކަތްކުރަން މަޖުބޫރު\nވާގޮތް: ކުޑަކުދިން އިނގިލި ބޯ ސަބަބުތަކާއި ހުއްޓުވާނެ ގޮތް